Krsta u finalu singla, osvojio dubl Božićnog turnira u Beogradu // Međunarodna scena (ATP, WTA, juniori) // Teniski Savez Srbije\nKrsta u finalu singla, osvojio dubl Božićnog turnira u Beogradu\nDatum objave: 12.01.2018. // Kategorija: Međunarodna scena (ATP, WTA, juniori)\nNa terenima TK Crvena zvezda održava se turnir iz kalendara Tennis Europe u konkurenciji do 14 godina.\nPlasman u finale singla ovog takmičenja izborio je mladi i veoma talentovani teniser Srbije Krsta Petrović koji je u polufinalu savladao predstavnika Turske, šestog nosioca Barana Sojlera 7:5, 6:1. U borbi za trofej Krsta će odmeriti snage sa predstavnikom BiH Andrejom Nedićem.\nU konkurenciji devojčica za šampionski trofej boriće se Grkinja Atina Pita i Makedonka Jana Stojanova. U polufinalu Atina je savladala našu teniserku Andreu Obradović 6:3, 7:5. Andrea je ostvarila sjajan uspeh plasmanom u polufinale do kojeg je stigla iz kvalifikacija.\nU dublu kod devojčica na pobedničko postolje popele su naša Lola Radivojević i Makedonka Jana Stojanova. One su u finalu kao četvrti nosioci savladale treće nosioce, dubl Andrea Obradović - Suana Tucaković (SRB, BiH) 7:5, 6:4.\nKod dečaka u dublu su trijumfovali naš Krsta Petrović i njegov partner iz BiH Radomir Tomić. Oni su u finalu pobedili par Romeo Hadžimehmedović - Lucijano Barbarino (SRB,ITA) 7:6(3), 6:3.


Javna rasprava o novim uslovima registracije domena | PC Press\n7. april 2016. 7. april 2017. Nenad Veljković\nFondacija “Registar nacionalnog internet domena Srbije” (RNIDS) inicirala je javnu raspravu o nacrtu novih Opštih uslova o registraciji naziva nacionalnih internet domena, sa molbom da svi zainteresovani svoje komentare i sugestije mogu dostaviti na adresu javna.rasprava@rnids.rs, i to najkasnije do 21. aprila ove godine.\nNabrojaćemo ukratko najbitnije predložene izmene i dopune koje će biti predmet konsultacija:\nPodaci o registraciji domena – dostavlja se ime i prezime osobe za kontakt, kada je registrant pravno lice ili preduzetnik. RNIDS treba da registrant dostavi obaveštenje o podacima koje je pokupio o njemu.\nIspravna adresa e-pošte – koja se kao osnovni kanal komunikacije mora stalno održavati aktivnim i ažurnim.\nProvera podataka o domenu – RNIDS može samostalno ili u saradnji sa ovlašćenim registrom da u bilo kom trenutku proveri ispravnost podataka o registraciji, da pozivom registrantu zatraži da podatke uredi, a ako se oni ne urede, da predloži deaktiviranje (uklanjanje iz DNS tabele).\nPotvrda registracije domena i ispravnosti podataka – RNIDS treba dad omen aktivira odmah nakon registracije, ali je potrebno da istovremeno pošalje poruku na adresu e-pošte registranta, sa podacima o registraciji domena i zahtevom za njihovu potvrdu (sa rokom od 15 dana). Predlog je da davanje potvrde bude jednostavno. U suprotnom, predlaže se dad omen bude deaktiviran do primanja potvrde.\nPromena ovlašćenog registra – precizira se da se zahtev za promenu ovlašćenog registra za domen (OR) podnosi trenutnom OR-u, uz primenu odgovarajućeg postupka autorizacije. Trebalo bi da se autorizacija prenosa domena između OR-ova odvija uz korišćenje migracionih kodova.\nNova usluga – Registry Lock – zaključavanje domena na nivou registra, čime se registrantima pruža dodatna zaštita od slučajnih ili zlonamernih izmena podataka. Predlog je da se podaci o domenu, za koji je aktivirana ova usluga, ne mogu menjati bez prethodne saglasnosti tri kontakta (koji se navode prilikom aktiviranja usluge).\nOstalo – Ostale predložene izmene i dopune ne unose suštinske promene u Opšte uslove već ih samo pojašnjavaju ili preciziraju.\nZa detaljnije informacije, kao i za preuzimanje korisnih dokumenata potrebno je otići na RNIDS sajt. Tu se može preuzeti nacrt Opštih uslova, kao i document u kome se mogu videti razlike između važećih Opštih uslova i predloženih izmena.\nTagovi: javna rasprava, RNIDS\n← NEC laserski projektori\nIKEA i HTC Vive: osmislite savršenu kuhinju u virtuelnoj realnosti →


Lazarević (lijevo) je pred Haškim tribunalom osuđen na 14 godina zatvora za zločine protiv čovječnosti (EPA)\nAmbasador SAD u Beogradu negodovao što je penzionisani general Vladimir Lazarević predvodio marš “Besmrtnog puka” u Nišu.\nU Nišu na jugu Srbije održana je vojno-policijska parada pod nazivom “Odbrana slobode”. Učestvovalo je više od 4.000 vojnika i policajaca, 380 borbenih i neborbenih vozila, kao i 40 aviona, a predstavljeni su i artiljerijski sistemi i oruđa. Na paradi su učestvovali i veterani vojske i policije iz ratova devedesetih. Prikaz sposobnosti vojske i policije […]\nKosanović: Na paradi u Nišu i veterani iz ratova ’90-ih\nU Nišu, u Srbiji, održana vojno-policijska parada pod nazivom “Odbrana slobode”. Učestvovalo je više od 4.000 vojnika i policajaca, 380 borbenih i neborbenih vozila, kao i 40 aviona, a predstavljeni su i artiljerijski sistemi i oruđa. Na paradi su učestvovali i veterani vojske i policije iz ratova devedesetih. Prikaz sposobnosti vojske i policije Srbije organizovan […]


Potvrđeno /Brojni požari nadomak Sarajeva: Vatrogasci za 12 sati gasili 30 lokacija / Radio Sarajevo\nFoto: Screenshot/Požari kod Trnova\n26. 03. 2022. u 20:45:00 Radiosarajevo.ba\nU selima Ledići i Godinja na području federalne opštine Trnovo, nadomak Sarajeva, večeras je izbio požar širih razmjera, potvrđeno je za portal Radiosarajevo.ba iz Profesionalne vatrogasne jedinica Kantonalne uprave civilne zaštite KS.\nOd 8 sati ujutro do 20 sati večeras, hrabri vatrogasci Sarajeva su gasili požare za 30 lokacija.\n"Samo u prvoj smjeni smo imali 27 intervencija. U ovom trenutku su dvije naše ekipa na Godinji, u Lješevu jedna ekipa, jedna je u Švrakinom, imamo i situaciju i u Hadžićima i u Ilijašu (Odžak). Uglavnom gori nisko rastinje na otvorenom prostoru na raznim lokacijama", kazao je Senad Vladović, dispečer, za portal Radiosarajevo.ba.\n! / Džaferović i Komšić dali saglasnost da OSBiH gase požare, Dodik ništa\nOn tvrdi da je ovakva situacija bila danas, večeras, ali i u protekli petak i četvrtak.\n"Zaista apeliramo na sve građane da budu savjesni. Doći ćemo u situaciju da na neke požare, koji su veoma bitni, nećemo moći poslati ekipu. Ovo je poseban apel na ljude koji čište vrtove i bašte i izletnike - da ne spaljuju korov po vjetrovitom vremenu", dodao je Senad Vladović.\nSnimak požara sa područja Trnova možete pogledati na linku OVDJE.\nTagovi: Trnovo Kanton Sarajevo požari vatrogasci\n! / Epilog požara kod Sarajeva: Vatra zahvatila 50.000 metara kvadratnih terena\nCZ HNK / I dalje gori u Hercegovini: U četiri grada aktivno više požara


BIZ Concept kursevi - Beograd - Specijalizovani sistem za ŠKOLE SRBIJE\nPrimarni cilj BIZ Concepta je da polaznicima kurseva knjigovodstva omogućimo da stečena znanja usavrše do nivoa potrebnog za samostalno vodjenje poslovnih knjiga, podnošenje poreskih prijava i sastavljanje finansijskih izveštaja.\nKao posebnu vrednost BIZ Concept ističe podršku koju pružamo polaznicima i nakon završene obuke bez obzira da li započinju sopstveni biznis ili nastavljaju karijeru u nekoj kompaniji. Dakle, nastojimo da ostanemo u kontaktu sa svim polaznicima i da im budemo oslonac u vezi svih nedoumica sa kojima se kasnije mogu susresti u obavljanju knjigovodstvenih poslova.\nPlan i program kursa dvojnog knjigovodstva u BIZ Conceptu osmišljen je tako da se u knjigovodstvenom programu otvara nova firma (klijent knjigovodstvene agencije) u kojoj polaznik na osnovu originalne dokumentacije evidentira sve poslovne promene koje nastaju u poslovanju te firme i to kako u materijalnom tako i u finansijskom knjigovodstvu. Dakle, na praktičan i efikasan način osposobljavamo polaznike kursa da knjiže sve vrste poslovnih promena, vode propisane knjigovodstvene evidencije, sastavljaju poreske prijave, vrše obračun zarada i amortizacije osnovnih sredstava, pa sve do utvrdjivanja krajnjeg finansijskog rezultata i sastavljanja finansijskih izveštaja (bilansa stanja i bilansa uspeha).\nKnjigovodstvo za ugostitelje u BIZ Conceptu predstavlja dodatnu obuku iz knjigovodstva koju nudimo polaznicima nakon završenog kursa dvojnog knjigovodstva.Namenjena je svima koji žele da se upoznaju sa poslovanjem firmi koje obavljaju ugostiteljsku delatnost, odnosno pružaju usluge smeštaja, pripremanja i usluživanja hrane, pića i napitaka u ugostiteljskom objektu, kao i pripremanja hrane i dostavljanja korisnicima za potrošnju na drugom mestu (ketering).\nKnjigovodstveni evidentiranje poslovnih promena u ugostiteljstvu ima svoje specifičnosti jer je reč o složenoj oblasti, koja obuhvata poslove proizvodnog, uslužnog, trgovinskog i organizacionog karaktera.\n011/347-41-95 , 060/333-92-11\nKursevi knjigovodstva /\nDvojno knjigovodstvo /\nKnjigovodstvo za ugostitelje /


Počeo reprogram na kućnom pragu - juGmedia\nPočeo reprogram na kućnom pragu\nNIŠ – Privredno društvo „Jugoistok“ pokrenulo je danas kampanju „Od vrata do vrata“ koja će svim licima koja žele da potpišu sporazum o reprogramu starog duga omogućiti da to učine u svom domu.\nGrađani mogu besplatnim pozivom korisničkog centra privrednog društva 0800 018000 da ostave svoje podatke i adresu stanovanja, nakon čega će im ovlašćeni tim „Jugoistoka“ najaviti kućnu posetu.\n„Ovim putem izlazimo u susret prvenstveno starijim licima i osobama sa specijalnim potrebama koja su sprečena da sporazum potpišu na šalterima svojih elektrodistribucija“, ističu u „Jugoistoku“\nU ovom preduzeću takođe saopštavaju da će ovlašćeni timovi odlaziti prvo kod kupaca čiji dugovi ne prelaze deset hiljada dinara. Ti kupci biće u mogućnosti da na licu mesta potpišu sporazum i plate određeni iznos sa otpustom kamate od 40 odsto.\n„Onim građanima koji se ne odluče da odmah potpišu reprogram, biće data mogućnost da razmotre uslove reprograma. Kada se odluče za konkretan uslov, građani će obavestiti korisnički centar nakon čega ekipa privrednog društva ponovo doći na njihovu kućnu adresu i sklopiti sporazum“, naglašavaju u „Jugoistoku“.\nKonkurs za Bijenale vranjskih umetnika\nVučić u Leskovcu postavlja kamen temeljac fabrike za prečišćavanje vode\nŽrebanje za turnir u malom fudbalu na Hisaru u nedelju\nŽrebanje za turnir u malom fudbalu „Hisar 2019“ koji organizuje Mesna zajednica „Moša Pijade“ u Leskovcu, biće obavljeno u nedelju 11.avgusta…\nVranje domaćin Otvorenog prvenstva Srbije u rolerima\nPod pokroviteljstvom grada Vranja a u organizaciji Skijaškog centra „Besna kobila“ u Vranju će predstojećeg vikenda biti održano Otvoreno prvenstvo…\nNe bi Brisel bio Brisel da nema porno ulice i ponekog Leskovčanina\nOd Trampovih bodljikavih žica mi odmah izrasli žuljevi ali raspoloženje mi na briselskom asflatu vraća nenadani poziv stare prijateljice koju nisam…


“S druge strane, s obzirom na to da sam zakon ne propisuje maksimalno trajanje godišnjeg odmora poslodavac, ukoliko to želi, može svojim opštim aktom propisati trajanje godišnjeg odmora u vremenskom periodu dužem od propisanog zakonom. Takođe, može utvrditi kriterijume, odnosno osnove, po kojima će se isti uvećavati. Poslodavac ima i mogućnost propisivanja maksimalnog trajanja godišnjeg odmora, ali samo definisano na taj način da je broj dana tako predviđenim maksimumom veći od zakonom utvrđenog minimuma”, objašnjava za Biznis.rs advokat Vukašin Vuković iz advokatske kancelarije Papadakis & Čabarkapa.\n“Kada je reč o vremenu u kojem zaposleni može da koristi dane godišnjeg odmora, zakonodavac je odredio da je u zavisnosti od potrebe posla poslodavac taj koji odlučuje o vremenu korišćenja godišnjeg odmora, uz prethodnu konsultaciju sa zaposlenim”, kaže Vuković.\n“Kada su u pitanju pravna lica koja zapošljavaju veliki broj ljudi, često se može sresti da u okviru svoje organizacione strukture imaju obrazovane organe/komisije koje se bave rešavanjem spornih pitanja tog tipa, te ako postoji mogućnost rešavanja problema internim putem, to svakako predstavlja najbolje rešenje. Ukoliko to nije slučaj, prva adresa na koju bi zaposleni trebao da se obrati svakako je nadležni Inspektorat rada, koji je u okviru Ministarstva za rad, zapošljavanje, boračka i socijalna pitanja”, savetuje Vuković.\n“Ono što postupanje inspekcije u ovom slučaju čini još efikasnijim jeste to što po navedenim nalozima poslodavac mora da postupi u roku određenim od strane inspektora rada u zavisnosti od okolnosti konkretnog slučaja, a pod pretnjom činjenja prekršaja za koje su propisane visoke novčane kazne. Naravno, ukoliko svoja prava nije moguće ostvariti navedenim putevima, zaposlenom svakako ostaje mogućnost pokretanja parničnog postupka radi ostvarivanja prava ostvarenih u radnom odnosu”, objašnjava Vuković.\n“Izričito se propisuje da samo u situaciji kada zaposlenom prestane radni odnos, iz bilo kog osnova propisanog Zakonom o radu, a pri čemu isti ima neiskorišćene dane godišnjeg odmora, poslodavac je dužan da zaposlenom isplati novčanu naknadu umesto korišćenja godišnjeg odmora, u visini prosečne zarade u prethodnih 12 meseci, srazmerno broju dana neiskorišćenog godišnjeg odmora”, zaključuje advokat Vukašin Vuković.


Šampionat u preponskom jahanju na Novosadskom sajmu\nNajbolji domaći preponski jahači, kao i gosti iz hrvatskih konjičkih klubova, okupiće se na Manježu Novosadskog sajma na najznačajnijem domaćem takmičenju - Otvorenom prvenstvu Republike Srbije u preskakanju prepona. Prvenstvo počinje u četvrtak, 20. jula, a program će biti okončan finalnim utakmicama u nedelju, 23. jula. Dolazak su potvrdili učesnici iz dvadesetak konjičkih klubova sa više od 50 preponskih grla.\nPrvenstvo se održava u svim starosnim kategorijama, od dece do seniora, a publika će imati priliku da vidi stotine startova jahača među kojima su državni šampioni, reprezentativci i pobednici na mnogim međunarodnim takmičenjima što garantuje izuzetan doživljaj za sve ljubitelje ovog olimpijskog sporta.\nOrganizator prvenstva je Savez za konjički sport Srbije - olimpijske i FEI discipline, tehnički organizator Konjički centar Novosadski sajam, a domaćin Novosadski sajam na čijem Manježu se više od šest decenija održavaju najprestižniji konjički turniri.\nUlaz na Otvoreno prvenstvo Republike Srbije u preskakanju prepona je besplatan.\nViše informacija na sajtu Saveza za konjički sport Srbije - olimpijske i FEI discipline.


U Banjaluci otvoren Festival nauke\nutorak, 14 novembar 2017 16:23\nMinistar nauke i tehnologije Republike Srpske Jasmin Komić otvorio je danas u banjalučkom Domu omladine sedmi Festival nauke, čiji je cilj podsticanje naučnog razvoja na ovim prostorima.\nKomić je rekao novinarima da je želja resornog ministarstva da ovaj festival, čija je ovogodišnja tema “Vještačka inteligencija”, bude interesantan i zanimljiv, te da zaintrigira i motiviše mlade da se bave naukom i istraživanjem.\nOn je rekao da su izdvajanja za nauku investicija u budućnost, te da male i zemlje u tranziciji uvijek imaju problema na tom planu, iako je znanje razvojna šansa.\n“To je problem ne samo naše zemlje, već i regiona. Ipak, svake godine nastojimo da izdvajanja za nauku budu veća. Upravo se usvaja budžet Republike Srpske i nadamo se da će u određenom dijelu biti povećanja za nauku”, naveo je Komić.\nOn kaže da resorno ministarstvo stvara okvire time što omogućava naučnoistraživačkim organizacijama da učestvuju u mnogim evropskim fondovima, dodajući da je u tom smjeru važno i učešće poslovnog sektora.\n“Stvaramo uslove za tolerantni partnerski odnos, koji uz poseban odnos prema sticanju znanja i njegovoj komercijalizaciji i primjeni treba dati pozitivne efekte. Među uspješnim primjerima komercijalizacije je vakuum presa iz Doboja, koja je u čitavom svijetu prisutna”, istakao je Komić.\nPredrag Milosavić, koji je na Festivalu zajedno sa studentima predstavljao eksperimente Odsjeka za fiziku Prirodno-matematičkog fakulteta u Banjaluci, kaže da je ove godine na skupu manje učesnika i ogleda, ali da se interesovanje mladih za nauku povećava.\n“Nije splasnuo interes, što ohrabruje. To nisu klasične ekskurzijske posjete, već se djeca zaista interesuju za nauku. U tom smislu i mi smo se potrudili i predstavili sa 18 ogleda, od čega je 12 novih“, rekao je Milosavić.\nSedmi Festival nauke nudi mnoštvo zanimljivih eksperimenata, prezentacija i predavanja iz raznih naučnih oblasti, koje posjetiocima predstavljaju profesori i studenti fakulteta, učenici i nastavnici srednjih škola iz Srpske i razne kompanije.\nNa ovom festivalu, čiji je organizator Ministarstvo nauke i tehnologije Srpske, za sedam godina je bilo više od 10.000 posjetilaca.\nU okviru Festivala predviđeni su i dani otvorenih vrata na nekoliko fakulteta u Banjaluci, a sutra u 12.00 časova u Narodnoj i univerzitetskoj biblioteci Srpske biće otvorena izložba “Tesla i Pupin na istom putu”.\nIstog dana u 19.00 časova u Dječijem pozorištu Srpske biće održana svečana akademija na kojoj će biti dodijeljene nagrade najzaslužnijima u oblasti naučno-istraživačkog rada.\nKomić je najavio da će biti nagrađeni najbolji studenti prvog, drugog i trećeg ciklusa studija, te dodijeljene nagrade za najbolji naučni časopis, naučnu publikaciju i naučno-istraživaču organizaciju.\nPartner ovogodišnjeg Festivala nauke je kompanija “M:tel”.\nViše iz ove kategorije « Facebook dodao ankete sa GIF-ovima i fotografijama Facebook i Messenger će od sada imati zajedničku Stories funkciju »\nNe mogu pronaci prave krivce pa hoce na… Napisano\tnenad\nPa jel zato uveden taj mnogo hvaljeni gradski… Napisano\tsavezo\nMa sve ce to lemilica da popravi. Napisano\tLosa\nErdogan proglasio pobjedu u prvom krugu izbora za predsjednika\nPljačka u Banjaluci, razbojnik uhapšen?!\nVisok nivo prijetnji po Republiku Srpsku od Selefijskog pokreta\nIstekao rok za dobrovoljno napuštanje preduzeća\n'Pravda za Davida': "Ovdje smo svaki dan da se izborimo da se stvari promij…\nVučić: Dogovoreno da se svi problemi rešavaju u miru\nDoboj jug - pronađeno skladište oružja i vojne opreme


Održana 3 sjednica Ekonomsko-socijalnog vijeća BPK Goražde\nEKONOMSKO-SOCIJALNO VIJEĆE BPK GORAŽDE\nNajznačajnije finansijske dokumente Kantona i kantonalnih ustanova treba usvojiti u što kraćem roku\nEkonomsko-socijalno vijeće Bosansko-podrinjskog kantona Goražde danas je održalo sjednicu na kojoj su razmatrani nacrti Budžeta Bosansko-podrinjskog kantona Goražde za 2019. godinu i Zakona o unaprjeđenju lokalnog poslovanja Bosansko-podrinjskog kantona Goražde.\nU okviru diskusija po utvrđenom dnevnom redu, proistekla su određena mišljenja koja su podržali svi socijalni partneri, a tiču se toga da je potrebno ubrzati sve procese u vezi s donošenjem Budžeta Bosansko-podrinjskog kantona Goražde za 2019. godinu, kao i finansijskih planova i drugih značajnih dokumenata vanbudžetskih fonodova i institucija u Bosansko-podrinjskom kantonu Goražde. Imajući u vidu da je neophodno osigurati potpuno funkcionisanje Kantona i kantonalnih ustanova u skladu s datim ustavnim i zakonskim nadležnostima, na sastanku je posebno ukazano na značaj blagovremenog donošenja pomenutih dokumenata.\nKlada je riječ o Nacrtu zakona o unaprjeđenju lokalnog poslovanja, socijalni partneri su pohvalili izradu ovog zakonskog teksta, zbog činjenice da se po prvi put uspostavlja pravni osnov za planiranje i dodjelu novčanih sredstava u vidu poticaja za realni sektor, što je do sada finansirano na osnovu posebnih programa utroška sredstava koje je odobravala Vlada.\nTakođer je istaknuto da će ovaj zakon doprinijeti isticanju značaja privrednih društava u Bosansko-podrinjskom kantonu Goražde, koja su generatori i okosnica njegovog privrednog razvoja. To je, kako je naglašeno, vidljivo i po porezu na dobit koji se uplaćuje u Budžet Kantona, a statistike pokazuju da se radi se o kontinuiranom povećanju prihoda po osnovu ovog poreza, što je, istovremeno, pokazatelj kvalitetnog poslovanja privrednih društava na ovom prostoru.\nS tim u vezi, ukazano je na potrebu što skorijeg donošenja pomenutog zakona, kako bi se što prije započelo s njegovom implementacijom i generisanjem pozitivnih rezultata koji će proisteći iz njegove primjene.


Fond za Razvoj: Javni poziv za dodelu bespovratnih sredstava u okviru Programa podsticanja razvoja preduzetništva kroz razvojne projekte u 2019. godini\nProgram podsticanja razvoja preduzetništva kroz razvojne projekte u 2019. godini (u daljem tekstu: Program) sprovodi Ministarstvo privrede (u daljem tekstu: Ministarstvo) u saradnji sa Fondom za razvoj Republike Srbije (u daljem tekstu: Fond). Ukupno raspoloživa bespovratna sredstva za realizaciju ovog programa su 500.000.000,00 dinara.\nKo može da aplicira: Pravo da se prijave na Javni poziv za dodelu bespovratnih sredstava i pravo da podnesu zahtev za kredit kod Fonda, imaju preduzetnici, mikro, mali i srednji privredni subjekti i zadruge koji su registrovani u Agenciji za privredne registre, a koji dostave zvanične finansijske izveštaje za prethodne dve godine od godine u kojoj se podnosi zahtev u kojima nije iskazan neto gubitak i koji ispunjavaju uslove iz Programa. Uslov koji se odnosi na dostavljanje finansijskih izveštaja, ne primenjuje se na preduzetnike koji nemaju obavezu dostavljanja tih izveštaja ( preduzetnici koji vode prosto knjigovodstvo i paušalci). Uslov za zadruge je da je zadruga uskladila svoja akta, organe i poslovanje sa Zakonom o zadrugama („Službeni glasnik RS“, broj 112/15) i da se podvrgla zadružnoj reviziji u poslednje dve godine.\nJavni poziv je zatvoren 04.07.2019. usled utroška opredeljenih sredstava za ovu namenu\nKonkurs otvoren do: 04.07.2019


Vladimir Putin: Pozicija Rusije o Kosovu dobro poznata i nije promenjena\nPozicija Rusije o Kosovu dobro je poznata, ona je formulisana odavno i nije promenjena, istakao je ruski predsednik Vladimir Putin u razgovoru sa premijerom Srbije Vojislavom Koštunicom u Sankt Peterburgu.\nPutin je rekao da se njegovi pogledi o Kosovu razlikuju od pogleda kolega sa Zapada, ali da je posle samita G-8 stekao utisak da ruski partneri sada bolje razumeju pristup Moskve.\nKoštunica je, zahaljujući na pozivu za učešće na Međunarodnom ekonomskom forumu u Sankt Peterburg, rekao ruskom predsedniku da je pitanje Kosova ne samo srpsko, ne samo srpsko-rusko, nego svetsko pitanje. Srbija je definitivno odbacila plan izaslanika Ujedinjenih nacija Martija Ahtisarija kojim se mimo povelje Ujedinjenih nacija Srbiji doslovno otima 15 odsto njene teritorije. Kosovo Srbiji nije samo prošlost, nego i sadašnjoj i budućnost, rekao je Koštunica, ističući istorijsku važnost podrške Rusije i predsednika Putina Srbiji.\nPriština i danas ponavlja da je protiv odlaganja rešenja statusa Kosova\nAlbanska strana jasno se zalaže za što hitnije usvajanje nove rezolucije, na osnovu Ahtisarijevog plana, jer je to u interesu svih gradjana Kosova, kače predsednik Fatmir Sejdiu i upozorava da je svako odlaganje štetno kako za gradjane tako i za političku atmosferu na Kosovu.\nNe želeci da detaljnije precizira svoju izjavu lider opozicione Demokratske partije Hasim Tači konstatovao je da se stvari na Kosovu komplikuju, te da svako odlaganje stvara nove dileme. On nije želeo da odgovori da li postoji mogućnost unilateralnog proglašenja nakon najnovijih dogadjaja, ali nije ni odbacio mogućnost usvajanja jednostranih odluka u slučaju da se ne postigne dogovor u Savetu bezbednosti.\nLider kosovsko-metohijske liste Oliver Ivanović kaže da teoretski postoji mogućnost da Albanci jednostrano proglase nezavisnost, ali ne i praktično te da je samit G-8 prošao bez odluke, jer je medjunarodna zajednica shvatila da nema brzih i lakih rešenja pa je potez G-8, po njegovom mišljenju, ustupak samoj medjunarodnoj zajednici kako bi se pronašao kompromis koji će odgovarati i Srbima i Albancima.\n“Nemiri na Kosovu s uvek mogući, pojedinačni napadi takodje, ali NATO mora da pokaže spremnost u zaštiti stanovništva”, zaključuje Ivanović.\nBeograd: Uz pomoć Rusije nastavak pregovora o budućem statusu Kosova\nU Beogradu se čvrsto veruje da će uz pomoć Rusije biti nastavljeni pregovori o budućem statusu Kosova. Predsednik Srbije Boris Tadić izjavio je da niko ne može da predvidi kakva će biti odluka Saveta bezbednosti UN o konačnom statusu Kosova.\nTadić je ocenio da situaciju dodatno komplikuje to što se ne zna kada će biti održana sednica Saveta bezbednosti ni kakav će biti njen dnevni red. Nije dobra okolnost da velike sile zatežu svoje odnose na slučaju rešavanja konačnog status Kosova, Srbija mora da zaštti svoje interese tragajući za saveznicima u saglasju s interesima velikih sila, rekao je Tadić i dodao da Srbija mora da gradi savezništvo sa svim velikim silama. On je ponovio da je moguće pronaći kompromisno rešenje za problem Kosova i ponovio da je to samostalnost u političkom i ekonomskom smislu za albansku zajednicu u pokrajini, a da se istovremeno ne povredi suverenitet i integritet Srbije.\nA nekadašnji savetnik predsednika Srbije Leon Kojen smatra da posle samita G-8 u Hajligendamu Srbija sa Rusijom treba da se čvrsto zauzme za nastavak pregovora o budućem statusu Kosova. Nove rezolucije neće biti dok god Zapad po tom pitanju ne nađe zajednički jezik sa Rusijom, kaže Kojen i ocenjuje da se status Kosova može rešiti ili na taj način ili prihvatanjem plana Martija Ahtisarija.


Sa konferencije za novinare nakon sastanka\nSrpska radikalna stranka, Demokratska stranka Srbije i Socijalistička partija Srbije usaglasile su principe delovanja zajedničke vlasti u Beogradu, ali konačnog dogovora još uvek nema. Izvještaj Ive Martinović:\nIako se u sredu moglo čuti da su Radikali, DSS i Socijalisti već postigli dogovor o formiranju koalicione vlasti u Begradu, i da će funkcioner SRS Aleksandar Vučić biti novi gradonačelnik prestonice, na zajedničkoj konferenciji za novinare predstavnici ovih stranaka objavili su principe oko kojih su dogovorili, i najavili nastavak konsultacija o kadrovskim rešenjima. Navodeći da postoji zajednička volja Radikala i koalicija oko SPS-a i DSS-a za promenama u Beogradu i formiranjem nove gradske uprave, Aleksandar Vučić ipak nije precizirao da li će biti gradonačelnik:\n“Želim da vas obavestim da ćemo mi danas, već posle ove konferencije za novinare nastaviti razgovore o konkretnim pitanjima, uvereni da ćemo u relativno kratkom roku moći da vas izvestimo i o svim kadrovskim rešenjima, i o svim drugim pitanjima koji su od značaja za rad gradske uprave.”\nIako je bio najavljen, na konferenciji se nije pojavio kandidat za gradonačelnika DSS-a Aleksandar Popović. Umesto njega novinarima se obratio portparol te stranke Andreja Mladenović:\n“Gospodin Popović nije danas ovde samo iz zdravstvenih razloga, inače bi sigurno bio ovde. Predsedništvo naše stranke je na sinoćnoj sednici potvrdilo našu podršku da gospodin Vučić bude kandidat za gradonačelnika naše koalicije. Dogovoreni okviri rada buduće gradske vlasti omogućiće da grad funkcioniše dobro i da svi Beograđani budu zadovoljni.”\nI dok su se u DSS-u jasno odredili prema gradskoj koaliciji i pružili podršku Vučiću, Socijalisti su još uvek neodređeni. Šef Izbornog štaba te stranke za Beograd Aleksandar Antić:\n“Danas smo ovde pred vama da kažemo da ćemo razgovore nastaviti, da smo optimisti, da ćemo zajednički pokušati u danima koji su pred nama da definišemo tim koji će preuzeti dalje odgovornost za, nadamo se, daleko bolji, efikasniji i kvalitetniji život u Beogradu.”\nKoalicioni partner SPS-a Milan Krkobabić iz Partije ujedinjenih penzionera ne očekuje skori kraj pregovora:\n"Ovi pregovori neće biti ni brzi, ni laki, ni jednostavni. Principi socijalne pravde i borbe protiv siromaštva su najvažniji za našu koaliciju."\nUoči početka konferencije za novinare od koje se, sudeći prema broju novinara i publike, puno očekivalo, ispred beogradskog hotela Holidej in gde se održavala okupili su se mladi iz poketa Evropa nema alternativu noseći transparent “Ne damo ti Beograd”, i protestujući zbog najave formiranja koalicije SRS, DSS i SPS. Nekoliko metara dalje, grupa omladinaca SRS-a aplaudirala je i pozdravljala dolazak Aleksandra Vučića. Omladinci SRS-a prisustvovali su i konferenciji, a svako Vučićevo obraćanje pozdravljali su aplauzom. Ovaj događaj obeležio je i verbalni sukob predstavnika pokreta Evropa nema alternativu Srećka Šekeljića sa Aleksandrom Vučićem, koji je funkcioneru Radikala poručio da "nikada neće postati gradonačlenik Beograda, jer Beograđani to neće dopustiti i da će, ako bude bilo potrebno, organizovati i demonstracije". Vučić mu je poručio da bi mogao da ga izbaci iz sale da to hoće, ali da ne želi i rekao mu da "ne plaši građane Đilasovim demonstracijama".


Potpisujem :: Potpisujem da ću ti uvek biti podrška!\nBeogradske ženske organizacije: Autonomni ženski centar, ASTRA, Atina, Daje i ...Iz kruga, uz podršku Mreže Žene protiv nasilja, aktivistkinja ženskih organizacija iz Srbije i članova/članica organizacija civilnog društva, kao i brojnih građana i građanki Beograda, učestvovale su u akciji podele informativnog materijala i potpisivanja podrške za sve žene koje žive u nasilju, pod sloganom POTPISUJEM DA ĆU TI UVEK BITI PODRŠKA. Ove organizacije, specijalizovane za podršku ženama sa isksutvom nasilja u partnerskom odnosu, nasilja u porodici, trgovine ljudima, kao i za rad sa ženama sa invaliditetom i Romkinjama koje imaju iskustvo nasilja, zagovarale su za uspostavljanje besplatne\nSOS telefonske linije za grad Beograd, dostupne ženama 24 časa svih sedam dana u nedelji, a koja bi pružala, anonimno i u poverljivoj formi, informacije i podršku za žene. Istovremeno, svi građani i građanke su pozvani da pruže podršku (informaciju o broju telefona) svojim sestrama, majkama, prijateljicama, poznanicama, koleginicama, susetkama...\nPodršku ovoj akciji dali su svojim prisustvom i potpisom poverenica za zaštitu ravnopravnosti, Nevena Petrušić i gradonačelnik Beograda, Siniša Mali. Akcija je deo kampanje Potpisujem.org koja je posvećena punoj primeni Konvencije Saveta Evrope protiv nasilja prema ženama.\nBeogradske ženske organizacije: Autonomni ženski centar, ASTRA, Atina, Daje i ...Iz kruga, uz podršku Mreže Žene protiv nasilja, aktivistkinja ženskih organizacija iz Srbije i članova/članica organizacija civilnog društva, kao i brojnih građana i građanki Beograda, učestvovale su u akciji podele informativnog materijala i potpisivanja podrške za sve žene koje žive u nasilju, pod sloganom POTPISUJEM DA ĆU TI UVEK BITI PODRŠKA. Ove organizacije, specijalizovane za podršku ženama sa isksutvom nasilja u partnerskom odnosu, nasilja u porodici, trgovine ljudima, kao i za rad sa ženama sa invaliditetom i Romkinjama koje imaju iskustvo nasilja, zagovarale su za uspostavljanje besplatne SOS telefonske linije za grad Beograd, dostupne ženama 24 časa svih sedam dana u nedelji, a koja bi pružala, anonimno i u poverljivoj formi, informacije i podršku za žene. Istovremeno, svi građani i građanke su pozvani da pruže podršku (informaciju o broju telefona) svojim sestrama, majkama, prijateljicama, poznanicama, koleginicama, susetkama...


HomePolitikaTadić: Komentari da ima boljih kandidata od mene su mi bili tragikomični\n04/05/2021Redakcija BALKAN TVPolitika, Vesti0\nFoto: Screnshot (YouTube/SDS)\nOn je naglasio da smatra da su naše društvo i država nakon poslednje decenije „u takvom stanju da je od same pobede mnogo teži izazov upravljanje državom i društvom nakon te pobede“. Tadić navodi i da je „naprednjačka oligarhija“ prigrabila gotovo sve finansijske poluge, zbog čega pobeda na izborima za njih postaje irelevantna.\nOcenjuje da će u skladu sa tim i za svakog ko pobedi ovu vlast, prava borba će tek slediti, jer država nije više okupirana samo politički, već i bukvalno zaposednuta od „strane Vučićeve oligarhije“. Iz tog razloga smatra da je potrebno veliko iskustvo i veština da se pobednik obračuna „sa tako okupiranom i kriminalizovanom državom“.\nZa njega su reakcije iz opozicije nakon izjave o potencijalnoj kandidaturi bile očekivane. Objašnjava da nije o sebi govorio kao o zajedničkom kandidatu opozicije, niti bi se nekome nudio, osim svojim bivšim i sadašnjim glasačima.\nPo njegovom mišljenju, nije logično to što se uopšte postavljalo pitanje u medijima da li druge stranke i lideri podržavaju takvu njegovu najavu. Dodaje da je simptomatično da se takva tema i pitanja nisu otvarala nakon moguće najave drugih kandidatura.\n„Posebno su mi bili tragikomični komentari da ‘ima boljih’, jer se nikada u životu nisam ni kandidovao misleći da nema boljih, pa tako ni sada to nisam rekao. Uostalom, jedan deo njih koji su tako negativno reagovali su oni koji su 2012. podržavali Nikolića, a drugi deo su moji bivši saradnici i ako razmislite, upravo zbog toga je i logično da svima njima lično više odgovara Vučić na vlasti, nego ja. A što se tih mojih tadašnjih saradnika tiče, pa njihovu istinsku podršku nisam imao ni u toj kampanji 2012. kada smo bili u istoj stranci, pa zašto bih je imao sada? Jedina razlika u tome je što danas mogu ovako javno i otvoreno da govore ono što tada nisu smeli“, rekao je Tadić.\nGrađani Srbije od sutra mogu u Sloveniju sa PCR testom, bez kućnog karantina


Član Predsedništva SNS Goran Vesić kaže da su protesti koji se mesecima održavaju uvek bili politički i da služe samo Draganu Đilasu, kojeg naziva "neradnikom" i "nesposobnjakovićem".\n- Pravi lider tih protesta bio je Boško Obradović, jer Obradović radi sve što Đials misli da treba da se radi, a ne sme. Prava slika njihova bila je pokušaj upada u RTS kad su pretili novinarima motornom testerom. Ovi protesti su "spasavanje redova Đilasa" - rekao je Vesić u intervjuu za "Srpski telegraf".\nNa konstataciju da nemaju svi koji protestuju veze sa politikom, Vesić se saglasio i rekao da razni ljudi imaju pravo na neko nezadovoljstvo i da je potrebno razumeti razloge tog njihovog nezadovoljstva.\n- Imamo obavezu da razumemo te ljude i da pričamo sa tim ljudima i da pokušamo da ih ubedimo da radimo dobru stvar i da eventualno promenimo nešto ako su njihovi argumenti u pravu - rekao je Vesić i dodao da je te ljude nažalost Đilas zloupotrebio.\nUpitan da li opozicija može da smeni predsednika Aleksandra Vučića, Vesić je rekao da ne može, jer je, ističe, Vučić mnogo pametniji i vredniji od njih.\nOpozicija, kaže, ne razume da vlast ne pada s neba, već mora da se zaradi.\n- Zato su oni isfrustrirani Vučićem, kao da Vučić ima neku tajnu formulu kako dobija vlast, koju oni samo treba da saznaju, kao na crtanim filmovima, ali ne shvataju da ljudi vide da on radi - rekao je Vesić.\nNa izborima sledeće godine očekuje pobedu SNS, ali dodaje da će biti teško.\n- Nije lako pobediti kada ljudima ne pričate ono što žele da čuju - rekao je Vesić.\nGoran Vesić: "Đilas napada poštene ljude koji su kupili televizije, žali što on i Šolak nisu kupili Prvu i O2 da zaokruže medijski monopol"\nVesić: Trenutak kada huligani napuštaju RTS pokazuje koliko su srećni što su napravili još jedan problem u zemlji (FOTO)


SAD: rekordni brojevi u bolnicama i preminulih od Covid 19,\nTanjug 6. januara 2021. 17:47\nNJUJORK – Najviše Amerikanaca je hospitalizovano juče zbog kovid-19 od početka pandemije, a takođe ih je umrlo rekordno puno u jednom danu, u trenutku kada se broj novih slučajeva ne smanjuje, a vakcinacija ne ide željenim tempom u zemlji, javlja Rojters.\nBroj hospitalizovanih pacijenata dostigao je rekordnih 130.834 kasno juče, prema podacima koje je dobio Rojters od Univerziteta “Džons Hopkins“, dok je 3.684 prijavljenih smrtnih slučajeva drugi najveći pojedinačni broj u pandemiji u jednom danu, prenosi agencija.\nS obzirom da se danas očekuje da će ukupni slučajevi kovid-19 premašiti granicu od 21 miliona, veliki je pritisak na državne i lokalne zvaničnike da ubrzaju distribuciju dve odobrene vakcine, proizvođača Fajzer i Biontek i Moderne.\nNeke države su angažovale dodatna sredstva za ubrzanje procesa vakcinacije. Guverner Severne Karoline Roi Kuper u utorak je mobilisao državnu Nacionalnu gardu da „pruži podršku lokalnim zdravstvenim radnicima“ za bržu distribuciju vakcina protiv koronavirusa.\nJoš tri miliona doza dve vakcine poslato je američkim državama u utorak, rekao je u izjavi vršilac dužnosti ministra odbrane Kristofer Miler,čime se došlo do ukupnog broja od više od 19 miliona distribuiranih doza za 21 dan.\nObe odobrene vakcine zahtevaju dve doze u razmaku od tri ili četiri nedelje, a američka vlada razmatra mogućnost da se doza Modernine vakcine prepolovi, kako bi oslobodile zalihe za još vakcinacija.\nAli naučnici iz Nacionalnog instituta za zdravlje i kompanije Moderne rekli su da bi trebalo još dva meseca istraživanja da se utvrdi da li bi prepolovljene doze bile efikasne, navodi agencija.


Glavna tema sjednice trebalo bi biti formiranje rezervnog sastava policije i u Federaciji Bosne i Hercegovine. Članovima komisije, potvrdio je Mašić, trebali bi se obratiti ministar unutrašnjih poslova FBiH – Aljoša Čampara i zamjenik direktora FUP-a – Ensad Korman.\nVećina stranaka u FBiH podržava formiranje rezervnog sastava MUP-a ukoliko dođe do formiranja istog u manjem entitetu.\nSDA je pokrenula inicijativu o formiranju rezervnog sastava policije u FBiH, a ista je podržana i od čelnog čovjeka SBB-a.\n“U potpunosti podržavamo inicijativu SDA, jer je ona državnički i sigurnosno primjerena onome što se negativno radi ili želi uraditi u Republici Srpskoj.Politički establišment u RS treba shvatiti da jednostrani potezi neće proći bez adekvatnog i jedinstvenog odgovora patriotskih snaga u BiH. Uzgred, lično želim da vjerujem da će eventualni rezervni sastavi obje entitetske policije – ako se uopće formiraju – koristiti za povećanje sigurnosti svih građana Bosne i Hercegovine, odnosno, da će one pomoći Graničnoj policiji BiH u rješavanju migrantskih talasa koje je vjerovatno nemoguće izbjeći i koje nije moguće zaustaviti izvođenjem pripadnika Oružanih snaga BiH na granicu naše zemlje. Stoga je logično da će poslanici i delegati SBB-a na svim nivoima podržati inicijativu kolega iz SDA”, kazao je Radončić za Avaz.ba.\nDF je stava da “Ukoliko i ovaj put i ova antidejtonska aktivnost vlasti Republike srpske koja je ujedno protivna europskoj praksi prođe bez adekvatne reakcije u smislu promptnog zaustavljanja aktivnosti na donošenju izmjena i dopuna ovog zakona, bit ćemo prinuđeni da iniciramo donošenje zakona i za područje Federacije Bosne i Hercegovine, ali koji će biti u skladu sa Dejtonskim sporazumom.\nUkoliko se, a kako je planirano, u rezervni sastav policije RS-a primi 1000 policajaca, onda se u Federaciji recipročno treba primiti 2500 policajaca” – navode iz ove stranke.\nOglasili su se i iz rukovodstva stranke Narod i pravda, Konaković i Ademović.\n– Poučeni historijskim iskustvom i preživljenim genocidom, kao narod i kao institucije moramo jasno i odlučno odgovoriti na zaokruživanje procesa formiranja i naoružavanja većeg broja osoba na području RS. Vojne i policijske snage u Bosni i Hercegovini, njihova brojnost i opremljenost, nisu pitanje koje treba i smije rješavati jedan entitet samostalno. Ukoliko međunarodna zajednica ostane nijema na očito kršenje Dejtonskog sporazuma, pozivamo sve probosanske snage na jedinstven i odlučan odgovor – kaže Konaković, koji podsjeća da Dejtonski sporazum krši i Srbija enormnim uvećanjem vojnih potencijala.\nPrevious «BH. korpa» - 300 domaćih proizvoda iz 50 kompanija učestvovalo u projektu podrške domaćim proizvođačima\nNext Čapljina: Završena prva faza rekonstrukcije starog mosta u Klepcima


Rasadnik Gajić nudi veliki izbor - Mali oglasi Razno\nMali oglas: Rasadnik Gajić nudi veliki izbor...\nRasadnik Gajić nudi veliki izbor visokokvalitetnih, sertifikovanih i bezvirusnih voćnih sadnica i loznih kalemova. Pored standardnih, možemo Vam ponuditi i ukrasne i stubaste sadnice kojima možete ulepšati svoje dvorište. Kupujte provereno, kvalitetno i po najpovoljnijim cenama. Detaljnije o nama možete pogledati na sajtu www.vocekalemgajic.com, a možete nas kontaktirati i na priloženi broj telefona.\nIdentifikacioni broj oglasa: - 20130222014325\nLink oglasa: http://www.inter.rs/mali-oglasi/20130222014325\t/\nSlični mali oglasi - mozete, sadnice, mozemo, standardnih, pored, kojima, stubaste\nNaslovi.net, 21.6.2018 02:08


Radoslav Veselinović - Blic Online\nVeselinović: Ohrabrujuće najave nove vlade\nPredsednik kompanije "Galeb Grup" Radoslav Veselinović izjavio je da su ohrabrujuće najave o budućoj ekonomskoj politici nove vlade i izrazio očekivanje da će zahvaljujući najavljenim merama na jesen biti zaustavljen pad privrednih aktivnosti u Srbiji.\nPrivatizovanje gubitaša bi se brzo isplatilo\nFunkcije direktora i menadžmenta u javnim preduzećima treba depolitizovati. Na odgovornim mestima moraju da sede stručni kadrovi sa iskustvom, ne političari, i samo na taj način javno preduzeće može da bude uspešno - kaže u razgovoru za “Blic” Radoslav Veselinović, predsednik “Galeb grupe” i član Saveta “Blica“.\nRadoslav Veselinović: Trebaju nam ministri čija jedina kvalifikacija nije pripadnost partiji\nPred predstojeće novogodišnje praznike, svako ima svoje želje i očekivanja od nove, nadamo se i bolje godine. Tako i privrednici, umorni od svakodnevne borbe s problemima, nelikvidnošću i sumornim ekonomskim okruženjem, razmišljaju o tome kakva vlada bi im omogućila lakšu i uspešniju sledeću izbornu godinu.\nVeselinović: Mora se poboljšati poslovno okruženje\nBEOGRAD - Država u 2011. godini mora da poboljša okruženje za poslovanje, od smanjenja javne potrošnje do poreskog rasterećenja privrede, izjavio je Tanjugu predsednik "Galeb grupe" Radoslav Veselinović.


U Leskovačkoj administraciji radni stolovi bez fioka\nU ponedeljak, 27. maja 2013. održana je konferencija za novinare u Leskovcu povodom završetka prve faze projekta regulatorne reforme. Konferenciji su prisustvovali brojni, kako lokalni, tako i nacionalni mediji. Na početku konferencije, novinarima se obratio gradonačelnik Goran Cvetanović kratkim predstavljanjem projekta i onoga što je do sada urađeno. Cvetanović je istakao da preko ovog projekta lokalna samouprava želi radne stolove bez fioka, odnosno činovnike koji će građanima sa kompletnom dokumentacijom izdavati potreban dokument za jedan dan, umesto što se do sada događalo da, iz različitih razloga, pojedini zahtevi u fiokama stoje odloženi i po nekoliko meseci.\nPrva faza je završena popisom 210 administrativnih postupaka koje sprovodi gradska uprava Grada Leskovca na zahtev građana i privrede. Predstavnik OPTIMUS-a, Predrag Cvetković je rekao da će se primenom „Standard Cost Modela“ utvrditi koliki su troškovi procedura i koliku će uštedu za privredu Grada Leskovca doneti ova reforma.\nTakođe, Cvetković je istakao da projekat finansira Švajcarski sekretarijat za ekonomske poslove (SECO), dok je Grad Leskovac obezbedio kadrovske i tehničke uslove za sprovođenje aktivnosti.\nKako je naglasio gradonačelnik Cvetanović, sadašnja lokalna vlast ima za cilj da stvori efikasan, mobilan i ekonomičan administrativni aparat. Gradski većnik, Božidar Vučković je ocenio da će se primenom projekta oceniti gde ima viška, a gde manjka službenika.\nTokom sledeće faze, koja počinje u prvoj polovini juna, biće pozvani građani i privrednici da iznesu svoje predloge za rešavanje poteškoća sa kojima se susreću u gradskoj administraciji.


Za mlađe od 18 SOLARIJUM zabranjen: Odrasli mogu ali samo uz pismeni pristanak\nPiše: Tanjug 19.04.2019. 09:35\nSolarijum Foto: Profimedia\nMlađi od 18 godina prvi put ove godine neće pred leto moći “da nabace” bronzanu boju u solarijumu, jer je za njih upotreba ovih uređaja - zabranjena, pišu “Večernje novosti”.\nPrema Pravilniku o kozmetičkim salonima i upotrebi solarijuma, koji je stupio na snagu sredinom februara, stariji će i dalje moći da se “kvarcuju”, ali samo ako prethodno potpišu da su upoznati sa svim mogućim rizicima korišćenja aparata sa solarnim lampama.\n- Inicijativu da se ograniči upotreba solarijuma za mlađe od 18 godina pokrenulo je Udruženje dermatovenerologa Srbije, i dobro je što je ta praksa, na koju se odlučuje sve više zemalja u svetu, usvojena i kod nas - kaže za “Novosti” profesor dr Lidija Kandolf Sekulović, dermatolog VMA i nacionalni koordinator kampanje “Evromelanom”.\nSvi korisnici solarijuma, prema novim pravlima, moraju da daju pristanak u dva primerka, od kojih jedan zadržava vlasnik solarijuma, a drugi korisnik. Na obrascu se ističe da korisnik na sopstveni rizik koristi solarijum i navode se sva štetna dejstva UV zračenja - od povećanog rizika za rak kože, preko mogućeg oštećenja vida, prevremenog starenja kože, do opekotina, osipa...\nzdravo telo solarijum


Beta 19. aprila 2021. 21:00\nUdruženje za zaštitu ustavnosti i zakonitosti (UZUS) saopštilo je da je potrebno da tužilaštvo hitno reaguje povodom video snimka svedočenja čoveka koji je rekao da je prisustvovao „podvodjenju devojčica i žena u Jagodini“ i da se izda nalog policiji da obavi uvidjaj.\n„Tražimo da (republički javni tužilac) Zagorka Dolovac u skladu sa zakonom predvidjenom nadležnošću izda opšte obavezno uputstvo u kojem nalaže postupajaćem tužiocu da ispita navode o krivičnim delima vezanim za zlostavljanje, ucenjivanje i podvodjenje žena i maloletnica, kao i da se obezbede dokazi saslušavanjem svedoka i oštećenih“, naveo je UZUZ.\nTo udruženje u saopštenju je zatražilo da se izda nalog policiji da obavi uvidjaj u objektima koji se navode kao mesto krivičnih dela.\n„Navodi o krivičnim delima u koja su uključeni vrhovi republičke i lokalne vlasti u Jagodini, kao i visoki zvaničnici policije zahtevaju hitnu reakciju i predstavljaju test samostalnosti za pravosudje i republičku javnu tužiteljku Zagorku Dolovac“, navodi se u saopštenju UZUZ-a.\nNa konferenciji za novinare potpredsednice Stranke slobode i pravde Marinike Tepić objavljeno je danas video svedočenje bivšeg radnika hotela u Končarevu koji tvrdi da je predsednik Skupšte grada Jagodina Dragan Marković Palma podvodio maloletnice i da su tim žurkama prisustvovali predsednik Socijalističke partije Srbije Ivica Dačić i funkcioner te stranke Aleksandar Antić.


Program „Moja prva plata“ u Srednjobanatskom okrugu - RTV Santos\nProgram „Moja prva plata“ u Srednjobanatskom okrugu\nU oviru sprovođenja programa „Moja prva plata“ do 31. decembra se odvija završna faza programa – potpisivanje trojnog ugovora između Nacionalne službe za zapošljavanje, poslodavca i izabranog kandidata. Nakon toga uslediće realizacija programa podsticanja zapošljavanja mladih „Moja prva plata“, koji mladima bez radnog iskustva omogućava da obave praksu na konkretnim poslovima kod poslodavaca, i na taj način steknu znanja, veštine i kompetencije za rad i tako povećaju svoje mogućnosti za zapošljavanje.\nNa području Srednjobanatskog okruga ove godine učestvovalo je 80 poslodavaca, u čijim kompanijama će biti angažovano 93 lica sa evidencije nezaposlenih. Mladi će tokom 9 meseci, koliko osposobljavanje za rad traje, stažirati kod poslodavaca koji pripadaju privatnom ili javnom sektoru, a prioritet za uključivanje u program imali su poslodavci iz privatnog sektora. Uključeni su mladi sa srednjim i visokim obrazovanjem, do navršenih 30 godina života, koji su bez radnog iskustva i bili su prijavljeni na evidenciju nezaposlenih Nacionalne službe za zapošljavanje-filijala Zrenjanin. Pozicije na kojima su lica angažovana u kompanijama u okrugu su različite, npr: administrativni radnici, njigovođe, blagajnici, kuvari, konobari, prodavci, zatim mašinski inženjeri, ekonomisti, stomatolozi, advokatski pripravnici, i dr.\nProgram „Moja prva plataˮ se realizuje bez zasnivanja radnog odnosa, NSZ mladima sa srednjim obrazovanjem isplaćuje mesečnu novčanu naknadu od 22.000 dinara, a mladima sa visokim obrazovanjem 26.000 dinara. Pored toga, mladima uključenim u ovaj program, NSZ uplaćuje i doprinos za slučaj povrede na radu i profesionalne bolesti.\nPrethodnoUskoro počinje ispraćaj Stare godine na Trgu slobode\nSledećeZrenjanin među gradovima koji uvode elektronsku uslugu za izdavanje parking karte i parking mesta za osobe sa invaliditetom – prijave na portalu eUprava\nTokom 2021. godine zaposleno 58.000 radnika više nego 2020. godine\n2. februara 2022.\t08:00\nIzbor kandidata za program „Moja prva plata“ produžen do kraja novembra\n19. novembra 2021.\t10:10


Napadnut generalni sekretar Fudbalskog saveza RS - Istinito.com - Ne budi ovca!\nPočetna > Aktuelno > POLITIČKE IGRE OKO FUDBALA\n20. Septembra 2019. 20. Septembra 2019. Istinito1375Leave a Comment on POLITIČKE IGRE OKO FUDBALA\nNovak Damjanović fizički je nasrnuo na generalnog sekretara Fudbalskog saveza RS u službenim prostorijama, prijeteći mu da će biti uništen i izbačen iz Saveza\nJutros je u službene prostorije FS RS u Banjaluci neovlašćeno upao Novak Damjanović, predsjednik FK BSK i fizički napao generalnog sekretara FSRS Gorana Ćejića.\nĆejić ističe da je ovo prvi slučaj ovakvog napada od osnivanja FSRS 1992. godine i da je motiv napadača pokušaj da se ostvare ciljevi koji su u suprotnosti sa propisima FS RS i FS BiH.\n– Dok je trajao redovni radni sastanak radne zajednice FSRS ušao je Novak i započeo svoj monolog, prijeteći da ćemo biti istjerani iz kancelarija odmah nakon konferencije za novinare u 12.00, kaže Ćejić.\nĆejić: Ovo se nije dogodilo od osnivanja FSRS\nNakon verbalnog, uslijedio je i fizički napad, pa je pozvana i policija.\nIz policijske uprave su potvrdili da je napad prijavljen i da je Novak Damjanović lišen slobode.\n– Policijski službnici preduzimaju potrebne mjere i radnje sa ciljem utvrđivanja činjeničnog stanja u skladu sa čim će se izvršiti kvalifikacija događaja i obavjestiti nadležni organi, saopšteno je iz PU Banjaluka.\nInače, disciplinska komisija FS RS je u avgustu ove godine kaznila Novaka Damjanovića jednogodišnjom zabranom vršenja bilo kakvih poslova u fudbalu, zbog izjava medijima o lošem stanju unutar FSRS. Članovi Disciplinske komisije su konstatovali da je to kleveta i da je Damjanović iznosio netačne informacije o pojedincima unutar FSRS.\nNovak Damjanović već kažnjavan od strane FSRS\nPredsjednik FS RS Mile Kovačević osudio je ovaj napad i pozvao nadležne organe da primijene zakon.Ističe da niko nema pravo da ruši ono što je FS RS godinama stvarao uz podršku FS BiH , FIFE i UEFE.\n– Skupina pojedinaca, pozivajući se na vlast, političku moć i uticaj, u šta ja pomalo sumnjam, ali oni to redovno pominju, žele da nestatutarno promijene određenu strukturu u poziciji FSRS, kaže Kovačević.\nKovačević: Ništa od moje ostavke!\nOn trvdi da iza svega stoji član izvršnog odbora FSRS Vico Zeljković, inače predsjednik FK Borac i sestrić lidera SNSD Milorada Dodika.\n– Kreator ove priče je Vico Zeljković, član Izvršnog odbora koji je dvije godine u fudbalu i koji želi da preuzme vlast u FS RS a zatim i u FS BiH naredne godine, tvrdi Kovačević i dodaje da bi posljedice toga bile katastrofalne po FS RS.\nDio delegata skupštine FS RS i članova Izvršnog odbora, okupljeni oko Vice Zeljkovića, vrše pritisak i traže ostavku predsjednika FS RS Mile Kovačevića, jer je to jedini način da preuzmu Fudbalski savez RS, o čemu smo već pisali.\nPredsjednik PFS Banjaluka Vico Zeljković negirao je da ima bilo kakve veze sa Damjanovićem i današnjim napadom na Ćejića. Sa konferencije za novinare predstavnika pojedinih područnih saveza FSRS, koju su pratili samo režimski mediji, poručeno je da neće odustati od smjene Kovačevića.\n– Legalni predstavnici područnih saveza iskazali su nepovjerenje Mili Kovačeviću, on je izgubio podršku i u Skupštini FSRS i u Izvršnom odboru. Recimo da je 98 odsto sportskih radnika da on odstupi i pokušavamo svim legalnim načinima u skladu sa Statutom da ovo završimo i da se poštuje demokratska volja većine. Ovo može da potraje, možda deset, možda dva mjeseca ili do septembra naredne godine kada su obavezni izbori u FSRS, ali vjerujemo da će biti završeno u ovoj godini, rekao je predsjednik PFS Banjaluka, Vico Zeljković.\nKovačević je izričit u stavu da ne postoje statutarne mogućnosti za njegovu smjenu i da ostavku neće podnijeti do kraja mandata koji mu ističe naredne godine.\nTagged banja luka dodik fudbalski savez rs goran ćejić istinito mile kovačević napad novak damjanović ostavka politika pritisci vico zeljković


Pomoć Helpa u zapošljavanju Kraljevčana - Raski Portal\nredakcija3 April 7, 2019\t0 Komentara\nUgovor o saradnji na projektu „Podrška socio-ekonomskoj stabilnosti u regionu Zapadnog Balkana 2019-2020“, koji se finansira u okviru „Nemačke razvojne saradnje“, potpisali su gradonačelnik grada Kraljeva dr Predrag Terzić i senior menadžer za ekonomski razvoj organizacije Help Maša Bubanj.\nGradonačelnik je podsetio na to da je najveći problem grada Kraljeva velika nezaposlenost i da smo u prethodnih nekoliko godina uspeli značajno da umanjimo broj nezaposlenih na teritoriji grada Kraljeva. Od početnih 14.000 nezaposlenih, danas se na evidenciji Nacionalne službe za zapošljavanje – Filijala Kraljevo nalazi oko 10.400 naših sugrađana koji čekaju posao – rekao je Terzić.\n„Upravo zahvaljujući merama aktivne politike zapošljavanja i podsticajima koje pružamo domaćim, ali i stranim investitorima, uspevamo da umanjimo broj nezaposlenih u gradu na Ibru. U narednoj godini uspećemo da taj broj značajnije smanjimo upravo kroz otvaranje fabrike „Taj grupe“ i kroz početak rada fabrike „Leoni“, koja će postati najveći poslodavac u gradu Kraljevu. Naša saradnja sa organizacijom Help je sada već višegodišnja i upravo sarađujući sa prijateljima iz Helpa uspevali smo da zaposlimo osobe koje teže mogu da se zaposle“, rekao je Terzić, pa dodao da ćemo „kroz udruživanje sredstava zajedno dati doprinos ekonomsko i ekološki održivom razvoju na teritoriji grada Kraljeva. Grad je obezbedio 25.000 evra, a Help 72.000, čime ćemo da damo podsticaje privrednicima. Ukupno 30 korisnika dobiće novac kako bi zaposlili ljude na teritoriji grada Kraljeva“.\nGradonačelnik je istakao da je gradu ova pomoć i više nego dragocena i zahvalio Helpu sa nadom da će projekat proteći u najboljem mogućem redu i da ćemo u narednim godinama nastaviti saradnju.\nHelpov senior menadžer za ekonomski razvoj Maša Bubanj izrazila je veliko zadovoljstvo što još jednom u gradu Kraljevu – 14 put, započinje novi projekat koji finansira Vlada Nemačke odnosno Ministarstvo spoljnih poslova.\n„Ovo je za nas jako značajan projekat, posebno što radimo na teritoriji grada Kraljeva, jer je ovo projekat regionalnog karaktera. To je potpuno novi pristup za Help koji sprovodimo praktično od 2017. godine, a nemačka Vlada i dalje uspešno podržava naše projekte. Mi smo do sada u Kraljevu podržali više od 650 klijenata kroz programe samozapošljavanja i novih upošljavanja i izgradili više od 160 stambenih jedinica za ugrožena lica“, rekla je Maša Bubanj uz napomenu da ova pomoć premašuje 3.000.000 evra.\n„Učešće grada je za donatora, u ovom slučaju nemačku Vladu, jako bitno i jedan od glavnih uslova, s obzirom na to da grad na taj način pokazuje posvećenost problemima sa kojim se suočavaju građani“, naglasila je menadžerka Helpa.\nŠef kancelarije Helpa u Kraljevu Dragomir Spasić je rekao da se uspešna saradnja sa gradom Kraljevom nastavlja kroz ovaj projekat koji je namenjen otpočinjanju i razvoju malih biznisa.\n„Klijentima će biti pružene stručne i poslovne obuke. Donacija će biti isključivo u opremi odnosno kroz sredstva neophodna za rad, prosečne vrednosti u iznosu od 2.400,00 evra, ne u novcu. Planiramo da što pre počnemo informativnu kampanju, koja će se održavati u prostorijama lokalne samouprave, gde ćemo našim potencijalnim korisnicima pružiti sve informacije vezane za projekat, dobiće konkursne formulare i smernice kako se popunjavaju. Selekcija će biti sprovedena u više faza, nakon čega pristupamo kupovini opreme“, pojasnio je Spasić i istakao da se sve radi zajedno sa gradom koji delegira člana komisije koji zastupa njegove interese.\nProjekat „Podrška socio-ekonomskoj stabilnosti u regionu Zapadnog Balkana 2019-2020“, ukupne vrednosti 3.619.880,00 evra, uz donatorsku podršku u okviru „Nemačke razvojne saradnje“, Help realizuje od januara 2019. do kraja decembra 2020. godine. Vrednost dela aktivnosti u Srbiji, za četiri grada i opštine i šest ustanova za izvršenje krivičnih sankcija, iznosi 969.230,00 evra. Komponenta ekonomskog osnaživanja kroz podršku dohodovnim aktivnostima u Srbiji realizuje se u Kraljevu, Leskovcu, Nišu i Pirotu.


Vlada Estonije je imenovala Fitek za ekskluzivnog partnera u oblasti primene modela fakturisanja – Fitek\n‚‚Izuzetno smo ponosni na činjenicu da Vlada Estonije koristi naš model nove generacije fakturisanja zasnovan na najnovijim web rešenjima u oblasti mobilne tehnologije”, izjavio je Fitekov direktor za područje Estonije Karl-Erik Šnajder. ‚‚Naš sistem je u potpunosti integrisan sa SAP računovodstvenim programom, korišćenim od strane državnih organa. Hiljade zaposlenih u državnom sektoru će biti u prilici da jednim dodirom na ekran telefona verifikuju i potvrde fakture.”\nFitekovi modeli fakturisanja su tako u upotrebi u različitim javnim institucijama, od Vrhovnog suda i Ministarstva spoljnih poslova, pa sve do Tallinn Baletske škole.\nPapirne fakture će time postati zastarele u čitavom javnom sektoru Estonije. Kroz državne institucije prosečno prođe 400 000 faktura godišnje. Fitekova uloga se odnosi na prilagođavanje dokumenata formatu koji može biti očitan mašinskim putem, odstranjujući iz procesa ručno procesuiranje i čuvanje dokumenata, pritom štedeći vreme.\nTime Fitekov model obezbeđuje Vladi Estonije potpunu usklađenost sa direktivom EU kojom se od javnog sektora zahteva da se prilagodi elektronskom fakturisanju.


Počele prijave za postavljanje štandova na manifestaciji „Bečej noću“ - Portal Moj Bečej - Bečejske opštine iz ugla građana!\nRok 31. maj\n-Sva lica zainteresovana za postavljanje prodajnih i reklamnih štandova tokom festivala „Bečej noću“ 15. juna, mogu predati prijave putem pisarnice u zgradi opštine do 31. maja, do kraja radnog vremena, obaveštavaju iz opštine Bečej.\nLokacije za postavljanje prodajnih štandova su u delu ulice Uroša Predića, deo Zelene ulice, kao i parking štamparije „Proleter“, preko puta Tehničke škole.\nOrganizator manifestacije, na kojoj će, prema prvim najavama, nastupiti grupa „Parni valjak“, poziva zainteresovane da se što pre prijave, budući da je prethodne dve godine zainteresovanost bila velika.\nDetaljnije informacije u vezi sa postavljanjem štandova mogu se dobiti u opštinskom Odeljenju za urbanizam, na kontakte: [email protected] i 064/895-90-68.


SAD osuđuju izjave Erdogana o Izraelu kao antisemitske\nTanjug 19. maja 2021. 09:07\nVAŠINGTON – SAD su najoštrije osudile nedavne komentare turskog predsednika Tajipa Redžepa Erdogana o jevrejskom narodu i okarakterisale ih kao antisemitske.\n„Pozivamo predsednika Erdogana i druge turske lidere da se uzdrže od zapaljivih komentara koji bi mogli podstaći dalje nasilje. Antisemitska retorika nikada ne može biti primerena“, saopštio je portparol Stejt Departmenta Ned Prajs, prenosi Rojters.\nTurski predsednik je kritikovao je nedavno Izrael zbog vazdušnih udara na Pojas Gaze i nazvao ga „terorističkom državom“, a pozvao je i na uvođenje međunarodnih sankcija Izraelu kako bi prestao da „masakrira“ Palestince.\nOn je juče i najoštrije osudio austrijsku Vladu, jer je prošle nedelje okačila izraelsku zastavu na svojoj zgradi u Beču kako bi uputila podršku Izraelu u eskalaciji sukoba sa Palestincima.\nSvetski lideri čestitali Benetu i Lapidu na formiranju nove…\nIndija: Preminula „glava“ najbrojnije porodice…\nCNN: SAD istražuje potencijalno curenje u kineskoj nuklearki\nSAD: Potreban set inicijativa da NATO očuva bezbednost\nSamit NATO-a danas u Briselu


Mlade u Nemačkoj plaćaju da bi išli u školu - Šljaka Karijera\nadmin 5. septembra 2018. 0\nNemački obrazovni sistem, pored mnogih prednosti, može da se pohvali i dualnim obrazovanjem. U dugogodišnjoj praksi pokazao se korisnim za mlade koji se na ovaj način obrazuju, stiču praktična znanja i zaradjuju, ali i za poslodavce koji kroz ovaj sistem lakše dolaze do već obučenih kandidata.\nU Nemačkoj se sistem dualnog obrazovanja kontinuirano usavršava i usaglašava sa potrebama privrede, ali i sa interesovanjima mladih ljudi. I nije nimalo jednostavno slediti trendove i tokove privrednih kretanja, a pri tom uvažavati zanimanja i afinitete mladih.\nPočetak septembra ove godine označava za preko pola miliona mladih Nemaca početak njihoog dualnog obrazovanja. Karakteriše ga nešto manje interesovanje mladih, njih je 501.878, a privrednici su prijavili 531.426 slobodnih mesta. U Saveznom zavodu za zapošljavanje kažu da će ovaj nedostatak interesenata nadomestiti izbeglice. Zabrinutost pokazuje zanatski sektor jer podaci kažu da učenici izmedju nastavka studija i dolaska u ove škole sve češće biraju studiranje.\nU Industrijskoj i trgovinskoj komori Nemačke ističu da tržište slobodnih mesta u dualnom sistemu nije nikad bilo veće, čime se mladima mogućnost izbora znatno povećala. A oni se najradije opredeljuju za mesta u trgovinskim školama, kancelarijskom menadžmentu, kao i za pozive industrijskog komercijaliste i mehatroničara.\nIpak, da raskorak izmedju ponude slobodnih mesta i tražnje postoji, ilustruju i prošlogodišnji zvanični podaci. Prema njima, 24.000 devojaka i mladića ostalo je bez željenog mesta, dok je 49.000 raspisanih slobodnih mesta ostalo nepopunjeno. Inače, tek svaka peta firma u Nemačkoj uzima učešće u sistemu dualnog obrazovanja. A svaki četvrti polaznik odustane i potraži mesto u drugoj branši, ili, pak, definitivno odustane.\nVažno je reći da u velikom procentu, preko 72% polaznika izražava zadovoljstvo svojim postignućima u sistemu dualnog obrazovanja. Ipak, Ministarstvo prosvete želi da ojača, unapredi i modernizuje dualno obrazovanje. Planira se posebna pomoć malim preduzećima, kako bi se i ona značajnije uključila u ovaj sistem.\nPotpredsednica Nemačkog saveza sindikata ovako definiše pravac razvoja dualnog obrazovanja:\n„Osnova modernog stručnog obrazovanja jesu dobri i angažovani instruktori u preduzećima“. Dodaje da njih treba ojačati na osnovu prava na dalje obrazovanje, jer rastu i zahtevi zbog digitalizacije i potrebe za povećanjem interkulturne kompetentnosti. Ona traži za polaznike najmanje 635 evra mesečno. U sledećoj godini sindikati računaju sa minimalno 696 evra, treća godina bi bila u kategoriji od 768 evra, a četvrta 796 evra.\nZvanične statistike kažu da učenik koji je odlučio da postane mehatroničar mesečno zaradjuje čak 1.027 evra.


Analiza infrastrukture – put do efikasne konsolidacije sistema - Dan u Beogradu\nNaslovna » BG svaštara » Tech Radar » Analiza infrastrukture – put do efikasne konsolidacije sistema\nBez pravilne i pravovremene, odnosno kontinuirane analize sistema ne može se raditi, ni planirati efikasna i ekonomski opravdana konsolidacija sistema. Potrebno je pre svega razumeti da konsolidacija sistema nije pojedinačni događaj, već proces koji je najbolje vršiti iterativno, planski, usklađeno sa potrebama i mogućnostima kompanije. Alat i metodologija koju je kompanija COMING – Computer Engineeringnedavno predstavila obezbeđuju preduzećima različitog tipa „popis“ osnovnih IT sredstava, katalog IT servisa (aplikacija), kao i veze koje se uspostavljaju između pomenutih entiteta. Za potrebe razumevanja i interpretacije ovih podataka COMING – Computer Engineeringje razvio jedinstvenu uslugu Analiza IKT sistema, koja preduzećima pomaže da pravilno tumače rezultate koje dobijaju iz sistema, pa tako i pravilno definišu svoje potrebe, što se kasnije, kroz plan projekta konsolidacije, mapira na potrebna tehnološko-tehnička i aplikativna rešenja.\nTagoviAnaliza infrastrukture aplikacije bezbednost cloud Cloud COMING coming COMING Cloud coming computer engineering digitalizacija digitalna transformacija GDPR informatika infrastruktura. integracija it it konferencija IT rešenja konferencija mediji oblak Pametni oblak rešenja sistem integrator smart cloud studija slučaja studije slučaja\nPrethodni Vatrena podrška Huawei tima srpskim orlovima\nSledeći FIFA18 turnir na bioskopskom platnu


Daimler očekuje niži od prvobitno planiranog profita - Auto Republika\nDaimler je snizio svoja očekivanja u pogledu ostvarene dobiti za ovu godinu, a u svetlu “tekućih dešavanja”, odnosno uticaja viših carina na vozila sa oznakama Mercedes-Benz, koja su proizvedena u Americi, pa zatim eksportovana u Kinu.\nNemačka kompanija navodi “da se mora računati sa manjim obimom isporuka SUV modela, zbog viših troškova koji neće biti preneti na kupce u punom iznosu. Ovo bi moralo da bude logičan epilog situacije u kojoj su kineske vlasti uvele više stope carine za vozila proizvedena u SAD”.\nEfekat koji će uzrokovati ova promena, navodi Daimler, neće moći biti potpuno kompenzovan preusmeravanjem vozila proizvedenih u SAD na druga tržišta.\nPored ovog razloga, kompanija predviđa da će dodatni negativni efekat na poslovni rezultat ostvariti situacija uslovljena novim WLTP protokolom, a što će posebno biti aktuelno u drugom delu godine. O sveprožimajućim posledicama uvođenja novih WLTP standarda, možete da pročitate temeljnu analizu ovde.\nPovrh svega, na uspešnost poslovanja Daimlera, uticaće i troškovi vezani za poznatu dizelgejt aferu, koja trese kompaniju.\nProfit koji ostvaruje divizija giganta koja se bavi proizvodnjom autobusa, Daimler Buses će trpeti negativne efekte zbog smanjenja tražnje u Južnoj Americi.\nKao rezultat svih navedenih okolnosti, Daimler je izneo revidirane projekcije EBIT pokazatelja za 2018. godinu (u odnosu na lane), po segmentima, kako sledi:\nMercedes-Benz Cars: blagi pad,\nMercedes-Benz Vans: drastičan pad,\nDaimler Buses: otprilike na istom nivou\nDaimler Group: blagi pad.\nDa pojasnimo, EBIT je pokazatelj uspešnosti poslovanja koji se često koristi u finansijskim analizama, pa iako nema nikakvu težinu u smislu Međunarodnih standarda finansijskog izveštavanja, veoma je koristan. On prikazuje “profit kompanije kada se isključe efekti kamata i poreza”.\nAmerički predsednik Donald Tramp je dodatno pojačao trgovinske tenzije između zemlje kojom predsedava i Evropske unije, Kine i zemalja članica NAFTA sporazuma. Sve to se, očigledno odražava na celokupnu ekonomiju, pa i automobilsku industriju.\ntags: daimler Daimler Buses Effects of tarrifs Mercedes-Benz Cars Mercedes-Benz Vans\nprevious Volkswagen ubrzava istraživanje čvrstih baterija\nnext Stopirana prodaja Audija A6 i A7 u SAD zbog greške na senzoru za aktiviranje vazdušnog jastuka


Rast cijena energije opasno obara životni standard građana – ASinfo Portal\n10.04.2022. / 12:12\nBRISEL – Rapidni rast cijena gasa, struje i goriva sve više ugrožava životni standard građana, pa zemlje članice Evropske unije traže od Brisela zajedničko rješenje za ublažavanje troškova za energiju.\nPredloženo je više oblika podrške i građanima i privredi. Grčka se, recimo, zalaže za ograničenje cijena na nivou Unije.\nGrci se suočavaju sa najvišim cijenama energenata u posljednje četiri decenije. Derivati su sve skuplji, a cijene struje i gasa, prošle godine porasle više od 70 odsto.\nGrčka je na subvecije za struju i gas za domaćinstva i preduzeća, od prošle godine potrošila gotovo četiri milijarde evra. Vlada procjenjuje da je teret sve skupljih energenata neodrživ za građane, pa od Brisela traži brzu reakciju da se zustavi dalji rast. Mjerama koje preduzimaju, kažu, mogu samo da ublaže trenutnu situaciju.\n„Pripremamo mjere za najugroženije, ali i za srednju klasu. Nadamo se da ćemo sa dodatne dvije milijarde dolara donijeti olakšanje za 3,2 miliona ugroženih građana, ali i domaćinstva koja manje zarađuju“, ističe grčki premijer Kirijakos Micotakis.\nSa gotovo istim problemima sučavaju se i ostale članice Unije. Skupi energenti podižu cijene i guraju inflaciju i u najjačoj evropskoj ekonomiji, Njemačkoj – pa potrošnja slabi. Podaci njemačkog Saveznog zavoda za statistiku, pokazuju da je cijena gasa od 2020. uvećana dva i po puta, a struje 150 odsto.\n„Očekujemo da će se cijene grijanja, gasa i struje udvostručiti ove godine, što znači veliki, dodatni trošak za naše građane. Nažalost, mnogi nisu shvatili koliko je to stresno. Ako ljudi troše previše na energiju, to znači smanjenje potrošnje za sve ostalo, osim za energiju“, smatra predsjednik Njemačkog udruženja potrošača energije Albert Peters.\nJoš nije završena ni sezona grijanja, a članice već prave planove nabavke gasa za sljedeću zimu. Prema odluci koja je donijeta na nivou Unije, sve zemlje su se obavezale da do oktobra gasom moraju popuniti 80 odsto svojih skladišnih kapaciteta. RTS


Valentin Incko na javnoj debati u Prijedoru | Grad Prijedor - Portal grada Prijedora - GradPrijedor.com\nValentin Incko na javnoj debati u Prijedoru\nSpecijalni predstavnik Evropske Unije u BiH Valentin Incko rekao je danas na konferenciji za štampu u Prijedoru da su građani BiH i danas građani Evrope, ali da bi bili članovi kluba Unije država treba da ispuni i uslove za pristup. Incko je danas u Prijedoru, zajedno sa ambasadorom Češke u BiH Tomašom Sunjogom, učestvovao u javnoj debati pod nazivom “Postoji samo jedan pravac za BiH – izgradnja prosperitetnog i demokratskog društva u srcu Evrope“. On je rekao da su uslovi sada mnogo teži, nego u ranijem periodu, ali da treba koristiti iskustva drugih zemalja i prednosti koje nude evropski predpristupni fondovi.\nPrema njegovim riječima, naša država trenutno koristi dvije petine fondova EU, a kada postane kandidat i članica moći će da koristi više sredstava, zavisno od projekata. „Posjetio sam do sada 7 gradova u BiH i na ovim debatama želim da građanima predočim prednosti članstva u EU, kao i prednosti predpristupnih faza, jer je svaka zemlja sa statusom kandidata mogla učestvovati u svim poglavljima evropske zajednice“, istakao je Incko. On je naveo da je fokus današnje debate na zaštiti životne sredine prema evropskim standardima i na razvoju turizma, jer se na području Prijedora nalazi Nacionalni park “Kozara“.\nIncko je dodao da Evropa i za ove oblasti ima značajna sredstva iz programa za poljoprivredu, na koji se odnosi 42 odsto sredstava, i programa “Life“ namijenjenog zaštiti životne sredine. Govoreći o uslovima za ispunjavanje bezviznog režima, Incko je rekao da je BiH ispunila 174 uslova, ali da je kasno počela, tako da se može očekivati u ovoj godini i konačna odluka EU o bezviznom režimu za građane BiH. Incko je rekao i da je BiH imala veliku pomoć od premijerke Hrvatske Jadranke Kosor koja je poklonila hrvatski prevod evropskog pravnog sistema koji ima 100 000 stranica teksta, a koje sada treba prilagoditi.\nAmbasador Češke u BiH istakao je da 80 odsto ljudi podržava ulazak BiH u EU, ali da još nemaju jasnu predstavu kako bi to trebalo da izgleda. „Predstavljam zemlju koja je tek 2004. godine pristupila EU i naša iskustva bih želio prenijeti, a prije svega naglasiti da u EU ne ulazi samo glavni grad i određeni broj ljudi nego svi građani i institucije zajedno“, istakao je Sunjog i naveo da se odlučio da učestvuje u debati u Prijedoru jer u njemu žive pripadnici češke manjinske zajednice sa kojima se danas susreo. Tokom boravka u Prijedoru Incko će obići i Nacionalni park “Kozara“. Debati su prisustvovali predstavnici lokalnih vlasti iz opština Potkozarja, institucija i nevladinog sektora.


Na sajmu prehrambenih proizvoda u Moskvi 15 srpskih firmi\nMedjunarodni sajam prehrambenih proizvoda PRODEXPO počinje danas u Moskvi, a na manifestaciji će se predstaviti 15 srpskih firmi.\nNastup srpskih privrednika na nacionalnom štandu Srbije organizuju Privredna komora Srbije i Razvojna agencijaSrbije, a sajam će trajati do 12. februara 2016. godine. Učešće srpskih kompanija na jednoj od najuglednijih medjunarodnih izložbi prehrambenih proizvoda u Rusiji, regionu Zajednice nezavisnih država i šire, direktno doprinosi kvalitetnijem pozicioniranju srpskih brendova i ukupnom izvozu, navodi PKS.\nPRODEXPO je jedna od najvećih i najznačajnijih specijalizovanih izložbi prehrambene industrije u Rusiji i Istočnoj Evropi, na kojoj se susreću distributeri i predstavnici vodećih maloprodajnih lanaca. U 2015. godini sajam je posetilo oko 55.000 posetilaca iz 97 zemalja, što je 4,2 odsto više nego u 2014. godini. Posetioci su imali priliku da se upoznaju sa proizvodnim programom više od 2.300 izlagača iz 60 zemalja Evrope, Azije, Afrike, Amerike i Australije.


Solana prekorio kosovske lidere zbog stradanja Srba | Institute for War and Peace Reporting\nSolana prekorio kosovske lidere zbog stradanja Srba\nSmrt jos jednog Srbina povecala je pritisak na kosovske lidere da ucine vise na zastiti i pruzanju pomoci ovoj manjini.\nKratka poseta predstavnika EU za inostrane poslove, Havijera Solane, Kosovu ove nedelje nije uspela da odagna strahovanja da su etnicke tenzije na teritoriji u porastu posle smrti sesnaestogodisnjeg Dimitrija Popovica, koji je ubijen prosle nedelje.\nOvaj srpski tinejdzer ubijen je iz vatrenog oruzja u ranim popodnevnim casovima 6. juna u selu Gracanica, srpskoj enklavi u blizini Pristine, dok je cekao na hamburger ispred prodavnice brze hrane. Veruje se da su njegove ubice dvojica mladih kosovskih Albanaca.\nPokusavajuci da stisa gnev Srba zbog ovog ubistva, manje od dva meseca nakon sto su na hiljade Srba proterani iz svojih kuca u neredima u kojima su ucestvovali albanski nacionalisti, Solana je osudio dogadjaj kao "uzasan zlocin" i kritikovao lokalne lidere zbog neuspeha u popravci svih kuca koje su ostecene u martovskim dogadjajima.\n"Drustvo u kojem mladi imaju pristup oruzju nije zdravo drustvo", izjavio je on. "U Evropi nema mesta za jedno takvo drustvo."\nLideri kosovskih Albanaca, koji su u martu bili ostro kritikovani zbog sporog reagovanja na antisrpske napade, ovog puta su pozurili da osude incident.\n"Oni koji su odgovorni za zlocin bice uhvaceni i kaznjeni", izjavio je premijer Kosova, Bajram Redzepi.\nMada je UNMIK policija saopstila da se dvojica Albanaca koji bi mogli biti povezani sa ovim ubistvom nalaze u pritvoru, neizvesno je da li ce sama ova hapsenja baciti vise svetla na to koje sile stoje iza izbijanja nasilja ove godina, ukoliko takve sile postoje.\nKenet Stika, predstavnik za stampu UNMIK policije, izjavio je za javnost da je prerano za bilo kakve spekulacije dok intenzivna istraga jos traje.\nPosle perioda relativnog mira nakon marta, ovo krvoprolice ponovo je izazvalo nesigurnost medju kosovskim Srbima, od kojih su mnogi uznemireni zbog glasina da se sprema novi talas napada.\nSrdjan Popovic, brat zrtve, izjavio je za IWPR da je ubistvo dodatno opteretilo vec napete odnose izmedju male srpske manjine i Albanaca.\n"Ovo nije prvi, a verovatno ni poslednji put da se ubijaju mladi Srbi", rekao je on. "I nije mi bitno ni da li ce sud kazniti krivce – to nece vratiti mog brata."\nRada Trajkovic, vodeci srpski politicar na Kosovu, izjavila je za IWPR da je ovaj dogadjaj potvrdio njeno uverenje da je projekat UN da se na Kosovu izgradi multietnicko drustvo propao.\n"Ima mnogo napetosti u samoj Gracanici", kaze Rada Trajkovic. "A ovo ubistvo moze biti samo priprema za nesto daleko ozbiljnije."\nAli, pitanje da li je napad bio priprema za "nesto ozbiljnije" – kao sto veruje Rada Trajkovic – ili samo jos jedan cin nasumicnog nasilja, ostaje nerazjasnjeno.\nUprkos spekulacijama medija o umesanosti albanskih ekstremistickih grupa u martovske nerede, niko jos nije ustanovio da li su neredi organizovani ili su bili samo spontana reakcija na zapaljive medijske izvestaje.\nProduzena atmosfera napetosti i neizvesnosti bacila je senku na poslednje dane na duznosti finskog sefa UNMIK-a, Harija Holkerija, koji se posle podnosenja ostavke 25. maja vratio u Pristinu u planiranu oprostajnu posetu 6. juna – na dan ubistva.\n"Nadao sam se da su svi naucili lekcije iz dogadjaja od 17. i 18. marta, da su shvatili da nasilje moze samo unazaditi Kosovo", izjavio je Holkeri na konferenciji za stampu 7. juna, dodajuci: "Protiv svake provokacije koja ima za cilj da ponovo raspali etnicke tenzije bice preduzete odlucne mere."\nMada je cesto kritikovan zbog nedovoljne odlucnosti, Holkerijeva ostavka ipak dolazi u nepovoljnom trenutku, jer prakticno ostavlja upravu bez lidera bas u vreme kada je protektorat suocen sa najvecim problemima u nekoliko poslednjih godina.\nOni koji su ocekivali da ce predstavnik EU za inostrane poslove dati neke naznake o tome ko ce naslediti Holkerija, bili su razocarani. Ne dajuci nikakve signale o tome da li su UN pronasle odgovarajuceg kandidata za ovaj posao, koji postaje sve tezi, Solana je samo ponovio da je imenovanje u nadleznosti generalnog sekretara UN.\nBlerim Salja, urednik dnevnih novina Zëri, izjavio je u svom novinskom komentaru da odlaganje imenovanja novog sefa UNMIK-a usporava napredak na Kosovu uopste, buduci da lokalne institucije u svom radu zavise od partnerstva sa medjunarodnim zvanicnicima.\nCestim posetama regionu od kraja 1999. godine Solana se istakao kao jedan od malobrojnih medjunarodnih politicara koji su jos aktivno zainteresovani za napredak na Kosovu.\nIpak, nije skrivao razocaranje zbog sporog tempa rekonstrukcije srpskih kuca kada je posetio Kosovo Polje, etnicki mesovito predgradje, gde su u martu razorene i porodicne kuce i dom zdravlja.\nU ostrom upozorenju da je vreme da pocnu da deluju, Solana je rekao da lokalne vlasti moraju ispostovati septembarski rok za obnovu kuca, ili ce se kosovske institucije suociti sa kaznom koju nije precizirao – verovatno sa ukidanjem strane pomoci.\nZana Limani, Arben Salihu i Muhamet Hajrulahu su polaznici obuke za novinare koju na Kosovu organizuje IWPR.


Donacija Srpske banke stipendistima | Kamatica\nDonacija Srpske banke stipendistima\nDanas je završena humanitarna akcija na kojoj su predstavnici Srpske banke uručili stipendistima Vlade Republike Srbije iz opština Medveđa, Bujanovac i Preševo donaciju vrednu više od 800 hiljada dinara. Na prigodnim svečanostima u prostorijama tri lokalne samouprave, svakom od 151 stipendiste isplaćeno je više od pet hiljada dinara sa pripadajućom šestomesečnom kamatom. Humanitarna akcija izvedena je u saradnji Koordinacionog tela za opštine Preševo, Bujanovac i Medveđa, Srpske banke i lokalnih samouprava.\nPredsednik Izvršnog odbora Srpske banke Ivan Maričić izjavio je tim povodom da su deca i srpske i albanske nacionalnosti „svojim uspesima u školi i svojim radom i ponašanjem zaslužili ovakvu nagradu“, dodajući „ da očekuje od njih da se obrate Srpskoj banci kad god im bude trebala podrška za njihove ideje, planove i buduće školovanje“.\nSrpska banka kontinuirano organizuje akcije humanitarnog, društveno korisnog karaktera, a u prvih pet meseci 2010. samo u te svrhe izdvojeno je preko dva miliona dinara.


Додик а не кум Радишић је продао зграду - Nebojša Vukanović info blog\nMile Radišić se samo formalno vodio kao vlasnik firme i zgrade „Grand trejd“ u centru Banjaluke, a stvarni vlasnik je njegov kum i predsjednik Srpske Milorad Dodik. Podsjetiću javnost da je sam Mile Radišić priznao da je on samo figura i paravan za veliki posao, i da je Dodik uložio 15 miliona maraka u gradnju velelepne zgrade u centru Banjaluke, u kojoj je sada sjedište kompanije MTEL. Između ostalog Dodik je samo novac uprao i uložio preko Ljube Ćubića i firme Niskogradnja, koja je fiktivno kupila od Mileta Radišića 3 dunuma zemlje u banjalučkom naselju Obilićevo i platila ga 5,5 miliona maraka, skoro 2 000 KM po metru kvadratnom. Radišić je prethodno ovu lokaciju kupio od grada Banjaluke za svega 100 000 maraka, a cijela transakcija je izvedena kako bi se mogao oprati i uložiti Dodikov novac u završetak objekta.\nDodik je tokom gradnje objekta imao sastanak sa grupom domaćih bankara i tražio je da oni keditiraju i finansijski pomognu gradnju, a da je on kao stvarni vlasnik garant kredita, dok je Radišić marioneta i samo formalno vlasnik na papiru kako se građani ne bi upitali otkud silni milioni i imovina predsjedniku. Dodik je sa prethodnom i sadašnjom upravom MTEL-a lično dogovarao mjesečno iznajmljivanje prostorija za 400 000 KM, a potom i prodaju zgrade „Grand trejd“ za 65 miliona maraka, što znači da je zaradio oko 50 miliona maraka. Podsjetiću javnost da sam prije 3 godine u centralnom Dnevniku BN televizije javno pozvao Dodika da kaže da li stoji iza firme koja se formalno vodi na njegovom kumu Miletu Radišiću, ali on nikada nije želio da odgovori na brojna i javno postavljena pitanja.\nUmjesto odgovora njegova policija je protiv mene Specijalnom tužilaštvu podnijela smiješne optužnice za otmicu i organizovani kriminal kako bi izvršila pritisak i skrenula pažnju javnosti sa suštine, ali je prošle godine smiješna Krivična prijava odbačena kao neosnovana. Vrijeme, kao najbolji sudija, će pokazati da govorim istinu i da sam uspio razotkriti zamršenu konstrukciju koja je poslužila predsjedniku kao paravan kako bi prikrio svoje učešće u velikom projektu i poslu, vrijednom 65 miliona maraka.\nDodik i Radišić su stari kumovi, a kumstvo je potvrđeno i 2015. godine kada je sin Mileta Radišića Renato bio vjenčani kum Igoru Dodiku, sinu Milorada Dodika.\nBanjaluka Grand trejd Dodik Mile Radišić MTEL\nNova zloupotreba djece


Nastupila je naša selekcija u Argentini u veoma podmlađenom sastavu, šansu su dobile neke devojke iz domaćeg prvenstva, nije bilo Tijane Bošković i povređene Brankice Mihajlović, na klupi nije sedeo Zoran Terzić, no ništa od toga nije uticalo na odbojkašice Srbije tokom ovog meča.\nOdigrale su evropske šampionke odličnu utakmicu, iako su za protivnika imale najbolju ekipu u Ligi nacija. Amerikanke su bile bez premca do ovog meča, doživele su samo jedan poraz, ali neuspeh nisu uspele da izbegnu od Srbije.\nPrvi set je protekao u velikoj borbi odbojkašica dve ekipe, u prilog čemu govori podatak da je on rešen tek na razliku. Smenjivale su se igračice Srbije i SAD u vođstvu, ali su bolje i smirenije u završnici bile naše devojke i slavile su sa 30:28.\nKao da je to devojkama Branka Kovačevića dalo dodatnu snagu, pa su zaigrale još bolje u drugom delu igre. Koliko su zapravo bile dominantne u nastavku, govori to što su na drugi tenički tajm-aut otišle sa ogromnih 16:10. Izgledalo je da će lako privesti meč kraju, ali...\nJovana Jovičić je iskoristila šansu protiv Amerikanki\nAmerikanke su se vratile, osvajale su poene u serijama i poravnale su u setovima. Takav epilog uopšte nije uzdrmao podmlađenu selekciju Srbije, koja je i u nastavku diktirala tempo i bila ta koja se pitala za sve na terenu. Ponovo je stečena velika prednost, samo što ona ovoga nije ispuštena, pa su evropske šampionke došle nadomak pobede.\nIsti odnos snaga je viđen i u, ispostavilo se, poslednjem delu meča, kada su naše odbojkašice dominirale u servisu, napadu, bloku, te su na rutinski način došle do konačnog trijumfa i plasmana na završni turnir Lige nacija, koji će se održati u Nanđingu od 27. juna do 1. jula.\nNajveći dobitak sa ovog vikenda je to što su zaigrale neke mlade igračice, šansu su dobile odbojkašice iz našeg prvenstva poput Jovane Jovičić, Bojane Milenković i Sare Lozo, čime je samo potvrđeno da Srbija ne mora da brine za budućnost.\nNajbolje u trijumfu Srbije bile su nestvarna Bojana Milenković sa 23, zatim Ana Bjelica sa 20 i Jovana Stevanović sa 15 poena. Na drugoj strani su se istakle Mišel Barš-Hekli sa 26 i Foluke AKindarevo sa 11 poena.\nNaša odbojkašice naredni meč igraju u noći između srede i četvrtka protiv Argentine (1.40), dok je poslednji protivnik Južna Koreja.


Završeno prijavljivanje za učešće na takmičenju "Create the future" Završeno prijavljivanje za učešće na takmičenju „Create the future“ – Personal magazin\nZavršeno prijavljivanje za učešće na takmičenju „Create the future“\nUčenici osnovnih i srednjih škola iz svih beogradskih opština imali su mogućnost da se prijave na takmičenje „Create the future“ koje kompanija Siemens organizuje pod pokroviteljstvom Sekretarijata za obrazovanje. Prijavljivanje učenika počelo je 28. januara i završilo se 3. marta 2008. godine. Ukupno se prijavilo 125 timova. Veće interesovanje je bilo među osnovnim školama iz kojih se prijavilo 80 timova, a nešto manje u srednjim školama iz kojih se prijavilo 45 timova. Svi učesnici imaju rok do 25. aprila 2008. godine da pripreme i predaju svoje prezentacije, dok je svečano proglašenje pobednika takmičenja „Create the future“ zakazano za kraj maja 2008. godine.\n„Create the future“ je takmičenje u kojem učenici od 12 do 19 godine starosti, u timovima od 3 do 5 učenika, kreiraju multimedijalnu prezentaciju informativnog i zabavnog karaktera na računaru, što podrazumeva ideju, maštovitost, istraživanje, prikaz prezentacije u formi stabla, kreiranje vizuelnih i audio elemenata.\nKriterijumi kojima će stručni žiri najviše posvetiti pažnje su kreativnost, grafički dizajn i integracija teksta, fotografije, muzike, animacije i videa. Cilj projekta „Create the future“ je sticanje praktičnog znanja o novim tehnologijama u školama i razvijanje osobina, kao što su timski duh, kreativnost i prihvatanje odgovornosti.\nSvi timovi koji su se prijavili na takmičenje imaće vremena da pripreme svoje prezentacije i da nam dostave do 25. aprila 2008. godine. Nakon toga obaviće se žiriranje i po šest najboljih kandidata biće pozvano na svečanu ceremoniju dodele nagrada.\nZavršeno prijavljivanje za učešće na takmičenju „Create the future“ was last modified: March 6th, 2008 by Redakcija


DANAS JE MIHOLJDAN: Kažu da na ovaj dan počinje prava jesen, veruje se da ove običaje treba ispoštovati JEDAN POSEBNO\n12:55h BRENO, JESI TO TI?! Srbi postavljaju ovo pitanje od kad je svetska zvezda promenila izgled i sad neverovatno liči na našu pevačicu\nKatarina lazic simic\t 12.10.2021. 07:27h 13:33h\nPrema narodnom verovanju, ljudi na Miholjdan ne treba obavljati kućne poslove, čistiti, spremati i slično. Ovo verovanje se uvrežilo u narodu zbog toga što treba prvo posvršavati sve poslove napolju koji ne mogu da čekaju zimu i hladnoću. Narod kaže da na današnji dan baš treba raditi - ali ne u kući. Taj običaj potiče iz vremena kada su se početkom oktobra obavljali poslednji poljoprivredni radovi pred početak zime, tako da su sve snage bile uprte u te poslove, a oni kućni mogu da sačekaju i zimsko vreme.


Žestoka poruka Američke ambasade u vezi paravojnih jedinica u BiH: Evo poruke bh. političarima\nAmbasada SAD BiH\nStabilnost je važan prioritet u svakoj zemlji. Ambasada Sjedinjenih Američkih Država nastavlja usko sarađivati sa lokalnim institucijama da bi pomogla u poboljšanju sigurnosne situacije što je u interesu svih građana Bosne i Hercegovine, rečeno je medijima iz Ambasade SAD u BiH.\nS obzirom na to da se gotovo svakodnevno pojavljuju informacije o navodnom postojanju paravojnih formacija, vojnih obuka bh. državljana, kako na teritoriji BiH, tako i na lokacijama izvan države, iz Ambasade SAD kavode da pomno prate ova pitanja.\n“Mogućnost postojanja paravojnih organizacija, ilegalnih kampova za obuku ili neproprocionalne nabavke oružja i/ili opreme značajan je razlog za zabrinutost i može predstavljati potencijalnu prijetnju stabilnosti. Apelujemo na sve relevantne institucije da hitno istraže ova pitanja i da poduzmu odgovarajuće korake, bilo pravosudne ili administrativne , ukoliko istrage pokažu da su potrebni”, naveli su iz Ambasada SAD.\nDa li postoji potreba za eventualnom sjednicom Vijeća za implementaciju mira u BiH?\n“Upravni odbor ambasadora tokom svojih redovnih sastanaka raspravlja o brojnim temama, uključujući i sigurnosnu situaciju u Bosni i Hercegovini. Ambasada SAD nastavlja pomno pratiti ova pitanja”, navedeno je iz Ambasade SAD.\nAmbasadaAmbasada SAD u BIHVojska\nPrevious article NATO se konačno oglasio u vezi paravojnih formacija u BiH\nNext article Radončić poslao iznenađujuću poruku Konakoviću


U Nišu otvorene dve angio-sale vrednosti 160 miliona dinara\nNiš, 13. novembar 2021.\nMinistar zdravlja u Vladi Republike Srbije Zlatibor Lončar prisustvovao je danas u Univerzitetskom kliničkom centru u Nišu otvaranju dve obnovljene angio-sale koje su neophodne za dijagnozu i lečenje kardiovaskularnih bolesti, u koje je uloženo više od 160 miliona dinara.\nLončar je tom prilikom objasnio da je reč o najmodernijim i najsavremenijim salama ne samo zemlji, nego i u regionu, navodeći da je u njima zračenje za 40 odsto manje u odnosu na ranije, što je važno i za zaposlene i za pacijente.\nOn je dodao da su sada veće mogućnosti i po pitanju bezbednosti intervencije i kontrole, kao i da što manje pacijenata dođe do toga da im se radi operacija, odnosno da im se otvara grudni koš.\nPrema njegovim rečima, ovde su 23 lekara primljena i obučena za rad, što je naše najveće bogatstvo.\nNeće se stati na ovome. Već se priprema prostor za PET skener, koji nije postojao u Nišu do sada, a ovim urađajima ojačaćemo kapacitete i u Kragujevcu, Beogradu i Kamenici, naveo je ministar i podsetio na to da su skeneri važni za dijagnostifikovanje malignih bolesti.\nIstovremeno, Lončar je ocenio da je uvođenje kovid propusnica bilo ključno da se poveća broj vakcinisanih u Srbiji, i dodao da bi, u interesu građana, mogao da bude produžen rok u kome će kovid propusnice biti obavezne.\nŽelimo da građani imaju sigurnost, ne želimo da budu taoci, posebno oni građani koji su se pridržavali svih mera, koji su se vakcinisali. Želimo da nemaju strah da odu u restoran i bioskop i da znaju kad odu tamo da je to bezbedna zona, da su tamo ili vakcinisani ili testirani ljudi, rekao je on.\nDirektor UKC Niš Zoran Perišić je ocenio da je ovo važan dan u istoriji Kliničkog centra u Nišu, i ujedno iskazao zahvalnost Ministarstvu zdravlja na tome što je sagledalo značaj renoviranja i opremanja sala novom tehnologijom.\nU Srbiji se i dalje najviše umire od kardiovaskularnih bolesti, upozorio je on i naveo da dnevno 54 ljudi doživi infarkt, od toga najmanje četvrtina ne preživi.\nPerišić je precizirao da se godišnje u UKC Niš uradi 4.500 procedura ugradnje pejsmejkera, koronarografija, ugradnja stenta i rešavanje akutnih infarkta miokarda.


Direktor kompanije Yura demantovao navode o masovnom otpuštanju radnika – Info Centar Juga\nDirektor kompanije Yura demantovao navode o masovnom otpuštanju radnika\nKompanija Yura ne otpušta radnike manje od drugih kompanija koje posluju u Srbiji, kazao je Fan i to argumentovao činjenicom da su pogoni radili i u vreme vanrednog stanja, a i sada rade shodno potrebama tržišta.\nOn je ocenio trenutnu ekonomsku situaciju u svetu kao tešku. Do odlaska radnika dolazi kao posledica isteka ugovora, ali se istovremeno zapošljavaju i novi radnici.\nPark Jong Fan je demantovao i glasine da se u Kompaniji Yura u Leskovcu vrši mobing nad radnicima od strane lidera i naglasio da svaki radnik može da se obrati menadžmentu anonimnim putem ukoliko se desi takav slučaj.\nFan je naglasio da radnici redovno dobijaju zaradu i da nikada nije zabeležen ni jedan dan kašnjenja. On je na kraju zaključio da je i pored obaveze da Yura u Leskovcu zaposli 2.900 radnika u ovim pogonima trenutno radi njih 3.200.\nNovi projekti u cilju odbrane od poplava\nObeležen Dan škole „Radovan Kovačević – Maksim“ u Lebanu


Život u državi koja ne poštuje vaša prava - Kosovo 2.0\nŽivot u državi koja ne poštuje vaša prava\nPiše Leonora Aliu\t- 22.09.2017\nInstitucionalna marginalizacija dece sa posebnim potrebama u prosvetnom sistemu.\n“Ja živim u ovoj državi, u državi koja ne čini ništa da se istinski osećate kao njen građanin.” Ovu definiciju je 11. septembra dao kosovski pisac Azem Deljiu u objavi na svoj fejsbuk-nalogu. Početkom godine, društvena grupa koja je to najviše osetila na svojoj koži su bila dece sa posebnim potrebama na koje je, kako se čini, država zaboravila. Prošle vlade su obećavale njihovu ravnopravnu inkluziju u obrazovni sistem, ali im to nikada nije bio prioritet.\n“Inkluzivno obrazovanje” — ovo je nešto što vlade pominju svaki put kada neko spomene politike za kvalitetno i ravnopravno obrazovanje sve dece. Ovo pravo garatuje Konvencija o pravima deteta i zakon koji se bavi pretfakultetskim obrazovanjem, kao i niz drugih zakonskih dokumenata na Kosovu.\nU svom uvodnom izlaganju o Strateškom nacionalnom planu za pretfakultetsko obrazovanje 2017-2021, bivši ministar prosvete, nauke i tehnologije iz Demokratske partije Kosova (PDK), Arsim Bajrami, izjavio je sledeće: “Radićemo na povećanju inkluzije dece sa posebnim potrebama, kao i drugih članova marginalizovanih društvenih grupa, kao što su osiromašeni ljudi i članovi romske, aškalijske i egipćanske zajednice”.\nAko se pozabavimo nedavno sprovedenim studijama o situaciji u kojoj se nalaze dece sa posebnim potrebama u prosvetnom sistemu, kao što je studija koju je sprovela Unicefova kancelarija na Kosovu, pod nazivom “Osporena pravda: situacija dece sa posebnim potrebama u kosovskom posleratnom prosvetnom sistemu”, vidimo da, od oko 10.000 dece koja se nisu školovala od 1999. do 2009, 70 odsto njih bila su deca sa nekim oblikom invaliditeta.\nNove statistike, kao što je ona koju plasira organizacija Hendikos, pokazuju da je 40 dece sa posebnim potrebama identifikovano 2017. kao deca koja ne pohađaju osnovno i predškolsko obrazovanje. Godine 2016, 153 dece sa posebnim potrebama je identifikovano kao neprijavljeno za predškolsko obrazovanje.\nU postojećim školama imamo nedostatak osnovne infrastrukture koja bi jemčila inkluziju, kao što su odgovarajuća kupatila za osobe sa posebnim potrebama, rampe i adekvatan prevoz.\nIpak, ove brojke se ne mogu smatrati sveobuhvatnima. Tek treba da dobijemo precizne podatke, ali prema nizu različitih studija, procenjuje se da na Kosovu, otprilike, postoji 150 hiljada osoba sa posebnim potrebama. Precizan broj dece sa posebnim potrebama nije poznat, dok je još manje informacija dostupno o tačnom broju dece sa posebnim potrebama koja ne pohađaju školu.\nUnicefova kancelarija na Kosovu bi trebalo da u decembru objavi nove procene o uzroku ovog nedostatka inkluzije dece sa posebnim potrebama u škole, a putem šire studije o situaciji u kojoj se ova deca nalaze na Kosovu. Roditelji i organizacije koje se bave zaštitom prava ove dece i zalažu se za ista stalno zahtevaju da se unaprede politike koje omogućavaju da se deca ravnopravno integrišu u prosvetni sistem, jer nisu zadovoljni svojom aktuelnom situacijom.\nKako su se vlade dosad bavile ovim pitanjem?\nProsvetnim sistemom već 10 godina upravlja PDK koji je u prvi plan stavio unapređenje infrastrukture u školama. Njihov predizborni program iz 2014, “Misioni i Ri” (Nova misija), navodi da je u periodu 2008-2013. izgrađeno 145 škola nižeg i srednjeg nivoa, dok su mnoge druge renovirane.\nMeđutim, organizacije poput Hendikosa naglašavaju da u postojećim školama imamo nedostatak osnovne infrastukture koja bi jemčila inluziju, poput kupatila za osobe sa posebnim potrebama, liftova, rampi i odgovarajućeg prevoza.\nMinistarstvo prosvete, nauke i tehnologije (MPNT) je 2006. otvorio “specijalne škole” koje su preobražene u dnevne resursne centre za decu sa posebnim potrebama.\nOve škole su organizovane na osnovu tipova invaliditeta. Ovih ukupno ima sedam: škola za decu sa oštećenim vidom u Peći, škola za decu sa oštećenim sluhom u Prizrenu i škole za decu sa problemima pri učenju u Prištini, Prizrenu, Mitrovici i Štimlju. Postoji još jedna specijalna škola u južnoj Mitrovici koju pohađaju srpska deca, ali koja nije integrisana u MPNT-ov sistem, pa tako informacije o njoj nisu na raspolaganju.\nKosovo mora da unapredi inkluziju dece sa posebnim potrebama u prosvetni sistem tako što će obezbediti da deca sa posebnim potrebama pohađaju javne, državne škole sa svojim vršnjacima i tako što će povećati broj stručnog osoblja i personalnih asistenata.\nPostoje planovi o internoj reorganizaciji ovih škola kako bi više osoblja počelo da radi kao servisna jedinica ili centar za podršku. Postoje i planovi o tome da se uposli novo osobolje kako bi se povećali kapaciteti servisnih centara za podršku koju pružaju podršku deci koja imaju posebne potrebe pri školovanju u redovnim školama.\nMeđutim, mnogi su tada ovaj korak smatrali neodgovarajućim, jer obrazovanje dece sa posebnim potrebama mora ići ruku podruku sa njihovom integracijom u škole, što implicira njihovo školovanje u običnim školama sa ostalom decom, a ne njihovo razdvajanje od ostale dece. Izveštaj EU o napretku Kosova iz 2016. preporučuje da Kosovo unapredi svoju inkluziju dece sa posebnim potrebama u prosvetni sistem tako što će obezbediti da deca sa posebnim potrebama pohađaju javne, državne škole sa svojim vršnjacima i tako što će povećati broj stručnog osoblja i personalnih asistenata.\nOvo je povezano sa drugim pitanjima: nedostatak resursa i obuka za stručno osoblje, a kako bi se kontinuirano uključivala deca sa posebnim potrebama, i mali broj psihologa i nastavnika.\nU tom smislu, Strateški plan za obrazovanje na Kosovu predviđa osnivanje integrisanog sistema za prikupljanje, obradu i upotrebu podataka koji bi kasnije omogućili monitorisanje dece sa posebnim potrebama i dece koja napuštaju školu, kao i unapređenje kvaliteta nastave nuđenjem programa obuke za inkluziju. Međutim, vremenski rokovi ili metodi za dostizanje ovih ciljeva nisu pruženi.\nStudija koju je sprovela Koalicija nevladinih organizacija za zaštitu dece (KOMF) — koalicija sastavljena od 22 NVO koje rade na zaštiti dečjih prava i zagovaranju istih — preporučuje povećanje broja obučenih i kvalifikovanih stručnjaka u oblasti obrazovanja, a kako bi se deca sa posebnim potrebama efikasnije integrisala u prosvetni sistem. Ovaj izveštaj takođe navodi fizičke prepreke u prosvetnim i drugim javnim institucijama.\n“Mnoge javne institucije, uključujući škole, sudove i centre za socijalni rad, nemaju pristupačne liftove, rampe i pomoćne ustanove (na primer, u kupatilima) koje bi pomogle osobama sa posebnim potrebama”, navodi se u ovom izveštaju.\nPored toga, indeks o situaciji dece sa posebnim potrebama koji su sačinili KOMF & Čajld pakt u jednoj studiji pokazuje da država nema mehanizme za izdavanje žalbi u slučajevima u kojima su roditelji nezadovoljni načinom na koji se njihova deca tretiraju u javnim institucijama ili na drugim javnim prostorima. U ovakvom obliku, monitorisanje dece sa posebnim potrebama je onemogućemo od same države.\nDakle, šta dalje?\nMPNT-om u novom sastavu vlade upravlja partija Fatmira Ljimaja, Inicijativa za Kosovo (NISMA), gde je za novog ministra postavljen Šićiri Bitići. U programu partije NISMA, deca sa posebnim potrebama se pominju u jednoj rečenici: “U proteklim godinama, politike za slobodu, nezavisnost i demokratiju nisu uspele da reformišu prosvetu, zdravstvo i povećaju nivo zaposlenja preko privatizacije i nisu uspeli da u društvo integrišu građane kojima je pomoć potrebna i građane sa posebnim potrebama”.\nIako i dalje nije poznato šta NISMA planira da uradi sa prosvetnim sistemom, neke od ključnih potreba za uključivanje dece sa posebnim potrebama i ravnopravno školovanje jesu sledeće: utvrditi da postoji odgovarajući prevoz do škola; upošljavanje asistenata nastavnika i asistenata za pomoć u procesu učenja; i, ono što je, verovatno, najbitnije, omogućavanje rada medicinskih timova u prosvetnim institucijama, a koji bi nudili svakodnevnu podršku ovoj deci kako bi ona bila integrisana što je bolje moguće u obrazovni sistem. Ovo su pitanja na koja vlade dosad nisu pronašle konkretna i praktična rešenja.\nMeđutim, ukoliko se ulaganja i dalje budu usredsređivala na beton, umesto na kvalitet i inkluziju, onda će Kosovo nastaviti da bude država čiji ste sastavni deo, ali ne učestvujete u njoj.\nPremijerov mandat prekinut drugi put\nOUTLOUD: If you agree with this blog...\nStipendisanje | Ljudska Prava | U detalje | djeca\nDjeca zbog neimaštine primorana da budu hranitelji...\nPiše Fjolla Hajrizaj